**บทที่ 1 บทนำ**

**1. หลักการและเหตุผล**

ตามพระราชบัญญัติวินัยการเงินการคลังของรัฐ พ.ศ. 2561 มีผลบังคับใช้เมื่อวันที่ 20 เมษายน 2561 โดยมาตรา 79 บัญญัติให้หน่วยงานของรัฐจัดให้มีการตรวจสอบภายใน การควบคุมภายใน และการบริหารจัดการความเสี่ยงโดยให้ถือปฏิบัติตามหลักเกณฑ์กระทรวงการคลังว่าด้วยมาตรฐานและหลักเกณฑ์การบริหารจัดการความเสี่ยงสำหรับหน่วยงานของรัฐ พ.ศ. 2562 และแนวทางการบริหารจัดการความเสี่ยงสำหรับหน่วยงานของรัฐ เรื่อง หลักการบริหารจัดการความเสี่ยงระดับองค์กร

การบริหารจัดการความเสี่ยงเป็นเครื่องมือทางกลยุทธ์ที่สำคัญตามหลักการกำกับดูแลกิจการที่ดี ที่จะช่วยให้การบริหารงานและการตัดสินใจด้านต่าง ๆ อาทิ การวางแผน การกำหนดกลยุทธ์ การติดตามควบคุมและประเมินผลการปฏิบัติงาน ตลอดจนการใช้ทรัพยากรต่าง ๆ อย่างเหมาะสม มีประสิทธิภาพมากขึ้น และลดการสูญเสียและโอกาสที่ทำให้เกิดความเสียหายแก่องค์กร

ภายใต้สภาวะการดำเนินงานของทุก ๆ องค์กรล้วนแต่มีความเสี่ยง ซึ่งเป็นความไม่แน่นอนที่อาจจะส่งผลกระทบต่อการดำเนินงานหรือเป้าหมายขององค์กร จึงจำเป็นต้องมีการจัดการความเสี่ยงเหล่านั้นอย่างเป็นระบบ โดยการระบุความเสี่ยงว่ามีปัจจัยเสี่ยงใดบ้างที่กระทบต่อการดำเนินงานหรือเป้าหมายขององค์กร วิเคราะห์ความเสี่ยงจากโอกาสและผลกระทบที่เกิดขึ้น จัดลำดับความสำคัญของความเสี่ยง กำหนดแนวทางในการจัดการความเสี่ยง และต้องคำนึงถึงความคุ้มค่าในการจัดการความเสี่ยงอย่างเหมาะสม

ดังนั้นคณะทำงานบริหารจัดการความเสี่ยง องค์การบริหารส่วนจังหวัดกาฬสินธุ์ จึงได้จัดทำแผนบริหารจัดการความเสี่ยงขององค์การบริหารส่วนจังหวัดกาฬสินธุ์ ประจำปีงบประมาณ 2568 ขึ้น สำหรับใช้เป็นแนวทางในการบริหารปัจจัยและควบคุมกิจกรรม รวมทั้งกระบวนการดำเนินการต่าง ๆ เพื่อลดมูลเหตุของแต่ละโอกาสที่จะทำให้เกิดความเสียหาย ให้ระดับของความเสี่ยงและผลกระทบที่จะเกิดขึ้นในอนาคตอยู่ในระดับที่สามารถยอมรับ ประเมิน ควบคุม และตรวจสอบได้อย่างมีระบบ

**2. วัตถุประสงค์ของแผนบริหารจัดการความเสี่ยง**

1. เพื่อให้ผู้บริหารและผู้ปฏิบัติงานเข้าใจหลักการ และกระบวนการบริหารจัดการความเสี่ยงของ

องค์การบริหารส่วนจังหวัดกาฬสินธุ์

2. เพื่อให้ผู้ปฏิบัติงานได้รับทราบขั้นตอนและกระบวนในการวางแผนบริหารจัดการความเสี่ยง

3. เพื่อให้มีการปฏิบัติตามกระบวนการบริหารจัดการความเสี่ยงอย่างเป็นระบบและต่อเนื่อง

4. เพื่อใช้เป็นเครื่องมือในการบริหารจัดการความเสี่ยงขององค์การบริหารส่วนจังหวัดกาฬสินธุ์

5. เพื่อเป็นเครื่องมือในการสื่อสารและสร้างความเข้าใจ ตลอดจนเชื่อมโยงการบริหารจัดการ ความเสี่ยงกับกลยุทธ์ขององค์การบริหารส่วนจังหวัดกาฬสินธุ์

6. เพื่อลดโอกาสและผลกระทบของความเสี่ยงที่จะเกิดขึ้นกับองค์กร

**3. เป้าหมาย**

1. ผู้บริหารและผู้ปฏิบัติงาน มีความรู้ความเข้าใจเรื่องการบริหารจัดการความเสี่ยง เพื่อนำไปใช้ในการดำเนินงานตามยุทธศาสตร์ และแผนพัฒนาให้บรรลุตามวัตถุประสงค์และเป้าหมายที่กำหนดไว้

2. ผู้บริหารและผู้ปฏิบัติงาน สามารถระบุความเสี่ยง วิเคราะห์ความเสี่ยง ประเมินความเสี่ยงและจัดการความเสี่ยงให้อยู่ในระดับที่ยอมรับได้

3. สามารถนำแผนบริหารจัดการความเสี่ยงไปใช้ในการบริหารงานที่รับผิดชอบ

4. เพื่อพัฒนาความสามารถของบุคลากรและกระบวนการดำเนินงานภายในองค์กรอย่างต่อเนื่อง

5. ความรับผิดชอบต่อความเสี่ยงและการบริหารจัดการความเสี่ยงถูกกำหนดขึ้นอย่างเหมาะสมทั่วทั้งองค์กร

6. การบริหารจัดการความเสี่ยงได้รับการปลูกฝังให้เป็นวัฒนธรรมขององค์กร

**4. ประโยชน์ของการบริหารจัดการความเสี่ยง**

การดำเนินการบริหารจัดการความเสี่ยงจะช่วยให้ผู้บริหารมีข้อมูลที่ใช้ในการตัดสินใจได้ดียิ่งขึ้นและทำให้องค์กรสามารถจัดการกับปัญหาอุปสรรคและอยู่รอดได้ในสถานการณ์ที่ไม่คาดคิดหรือสถานการณ์ที่อาจทำให้องค์กรเกิดความเสียหายประโยชน์ที่คาดหวังว่าจะได้รับจากการดำเนินการบริหารจัดการความเสี่ยง มีดังนี้

1. เป็นส่วนหนึ่งของหลักการบริหารกิจการบ้านเมืองที่ดี การบริหารจัดการความเสี่ยงจะช่วยคณะทำงานบริหารจัดการความเสี่ยงและผู้บริหารทุกระดับตระหนักถึงความเสี่ยงหลักที่สำคัญ และสามารถทำหน้าที่ในการกำกับดูแลองค์กรได้อย่างมีประสิทธิภาพและประสิทธิผลมากยิ่งขึ้น

2. สร้างฐานข้อมูลที่มีประโยชน์ต่อการบริหารและการปฏิบัติงานในองค์กร การบริหารจัดการความเสี่ยงจะเป็นแหล่งข้อมูลสำหรับผู้บริหารในการตัดสินใจด้านต่างๆซึ่งรวมถึงการบริหารจัดการความเสี่ยง ซึ่งตั้ง อยู่บนสมมุติฐานในการตอบสนองต่อเป้าหมายและภารกิจหลักขององค์กรรวมถึงระดับความเสี่ยงที่ยอมรับได้

3. ช่วยสะท้อนให้เห็นภาพรวมของความเสี่ยงต่างๆ ที่สำคัญได้ทั้งหมด การบริหารจัดการความเสี่ยงจะทำให้บุคลากรภายในองค์กรมีความเข้าใจถึงเป้าหมายและภารกิจหลักขององค์กร และตระหนักถึงความเสี่ยงสำคัญที่ส่งผลกระทบในเชิงลบต่อองค์กรได้อย่างครบถ้วน ซึ่งครอบคลุมความเสี่ยงธรรมาภิบาล

4. เป็นเครื่องมือที่สำคัญในการบริหารงาน การบริหารจัดการความเสี่ยงเป็นเครื่องมือที่ช่วยให้ผู้บริหารสามารถมั่นใจได้ว่าความเสี่ยงได้รับการจัดการอย่างเหมาะสมและทันเวลา รวมทั้งเป็นเครื่องมือที่สำคัญของผู้บริหารในการบริหารงานและการตัดสินใจในด้านต่างๆ เช่น การวางแผนการกำหนดกลยุทธ์การติดตามควบคุมและวัดผลการปฏิบัติงาน ซึ่งส่งผลให้การดำเนินงานของสถาบันเป็นไปตามเป้าหมายที่กำหนดและสามารถปกป้องผลประโยชน์รวมทั้งเพิ่มมูลค่าแก่องค์กร

5. ช่วยให้การพัฒนาองค์กรเป็นไปในทิศทางเดียวกัน การบริหารจัดการความเสี่ยงทำให้รูปแบบการตัดสินใจในระดับการปฏิบัติงานขององค์กรมีการพัฒนาไปในทิศทางเดียวกัน เช่น การตัดสินใจโดยที่ผู้บริหารมีความเข้าใจในกลยุทธ์วัตถุประสงค์ขององค์กร และระดับความเสี่ยงอย่างชัดเจน

6. ช่วยให้การพัฒนาการบริหารและจัดสรรทรัพยากรเป็นไปอย่างมีประสิทธิภาพและประสิทธิผลการจัดสรรทรัพยากรเป็นไปอย่างเหมาะสม โดยพิจารณาถึงระดับความเสี่ยงในแต่ละกิจกรรมและการเลือกใช้มาตรการในการบริหารจัดการความเสี่ยง เช่น การใช้ทรัพยากรสำหรับกิจกรรมที่มีความเสี่ยงต่ำและกิจกรรมที่มีความเสี่ยงสูงย่อมแตกต่างกัน หรือการเลือกใช้มาตรการแต่ละประเภทย่อมใช้ทรัพยากรแตกต่างกัน เป็นต้น

**บทที่ 2 ข้อมูลพื้นฐานขององค์การบริหารส่วนจังหวัดกาฬสินธุ์**

**2.1 ประวัติความเป็นมาขององค์การบริหารส่วนจังหวัดกาฬสินธุ์**

การจัดรูปแบบขององค์การบริหารส่วนจังหวัดซึ่งเป็นการปกครองท้องถิ่นรูปแบบหนึ่งที่ใช้อยู่ในปัจจุบันได้มีการปรับปรุงแก้ไขและวิวัฒนาการมาตามลำดับโดยจัดให้สภาจังหวัดขึ้นเป็นครั้งแรกในปี พ.ศ. 2476  ตามความในพระราชบัญญัติจัดระเบียบเทศบาล พ.ศ.2476 ฐานะของสภาจังหวัดขณะนั้น มีลักษณะเป็นองค์การแทนประชาชนทำหน้าที่ให้คำปรึกษาหารือแนะนำแก่คณะกรรมการจังหวัดยังมิได้มีฐานะเป็นนิติบุคคลที่แยกต่างหากจากราชการบริหารส่วนภูมิภาคหรือเป็นหน่วยการปกครองท้องถิ่นตามกฎหมาย

ต่อมาในปี พ.ศ. 2481 ได้มีการตราพระราชบัญญัติสภาจังหวัด พ.ศ.2481 ขึ้นโดยมีความประสงค์ที่จะแยกกฎหมายที่เกี่ยวกับสภาจังหวัดไว้โดยเฉพาะสำหรับสาระสำคัญของพระราชบัญญัติ นั้น  ยังมิได้มีการเปลี่ยนแปลงฐานะและบทบาทของสภาจังหวัดไปจากเดิมกล่าว คือ สภาจังหวัดยังคงทำหน้าที่เป็นสภาที่ปรึกษาของคณะกรรมการจังหวัดเท่านั้น จนกระทั่งได้มีการประกาศใช้พระราชบัญญัติระเบียบบริหารราชการแผ่นดิน พ.ศ.2495 ซึ่งกำหนดให้ผู้ว่าราชการจังหวัดเป็นหัวหน้าปกครองบังคับบัญชาข้าราชการและรับผิดชอบบริหารราชการในส่วนจังหวัดของกระทรวง ทบวงกรมต่าง ๆ โดยตรงแทนคณะกรรมการจังหวัดเดิม โดยผลแห่งพระราชบัญญัติฯ นี้ทำให้สภาจังหวัดมีฐานะเป็นสภาที่ปรึกษาของผู้ว่าราชการจังหวัดแต่เนื่องจากบทบาทและการดำเนินงานของสภาจังหวัดในฐานะที่ปรึกษา  ซึ่งคอยให้คำแนะนำและควบคุมดูแลการปฏิบัติงานของจังหวัดไม่สู้จะได้ผลตามความมุ่งหมายเท่าใดนักจึงทำให้เกิดแนวคิดที่จะปรับปรุงบทบาทของสภาจังหวัดให้มีประสิทธิภาพโดยให้ประชาชนได้เข้ามามีส่วนในการปกครองตนเองยิ่งขึ้น ในปี พ.ศ.2498 อันมีผลให้เกิด"องค์การบริหารส่วนจังหวัด" ขึ้นตามภูมิภาค ต่อมาได้มีการประกาศคณะปฏิวัติ ฉบับที่ 218ลงวันที่ 29 กันยายน 2515 ซึ่งเป็นกฎหมายแม่บทว่าด้วยการจัดระเบียบบริหารราชการแผ่นดินกำหนดให้องค์การบริหารส่วนจังหวัดมีฐานะเป็นหน่วยการปกครองท้องถิ่นรูปหนึ่งเมื่อสภาจังหวัดแปรสภาพมาเป็นสภาการปกครองท้องถิ่นจึงมีบทบาทและอำนาจหน้าที่เพิ่มขึ้นอย่างมาก

ดังนั้น เพื่อประโยชน์ในการทำความเข้าใจอำนาจหน้าที่และบทบาทของสภาจังหวัดจากอดีตจนถึงปัจจุบันจึงขอแบ่งระยะวิวัฒนาการของสภาจังหวัดออกเป็น3ระยะ ดังนี้

       1) องค์การบริหารส่วนจังหวัดในอดีต (พ.ศ. 2476 - 2498)

                นับตั้งแต่ปี พ.ศ.2476 ที่ได้มีการจัดตั้งสภาจังหวัดขึ้น ตามพระราชบัญญัติระเบียบเทศบาล พ.ศ. 2476 ซึ่งนับเป็นจุดกำเนิดและรากฐานของการพัฒนาที่ทำให้ให้มีหน่วยงานปกครองท้องถิ่นในรูปองค์การบริหารส่วนจังหวัดขึ้นจนถึงปี พ.ศ. 2498  นั้น อาจกล่าวโดยสรุปถึงฐานะอำนาจหน้าที่บทบาทของสภาจังหวัดได้ว่ามีลักษณะดังนี้

                ฐานะสภาจังหวัดในขณะนั้นก็ยังมิได้มีฐานะเป็นหน่วยการปกครองท้องถิ่นและเป็นนิติบุคคลที่แยกต่างหากจากราชการบริหารส่วนภูมิภาค  ตามกฎหมายเป็นเพียงองค์กรตัวแทนประชาชนรูปแบบหนึ่งที่ทำหน้าที่ให้คำปรึกษาแนะนำแก่จังหวัด ซึ่งพระราชบัญญัติบริหารราชการแห่งพระราชอาณาจักรไทย พ.ศ.2476 กำหนดให้จังหวัดเป็นหน่วยราชการบริหารส่วนภูมิภาคอำนาจการบริหารงานในจังหวัดอยู่ภายใต้การดำเนินงานของคณะกรรมการจังหวัดซึ่งมีผู้ว่าราชการจังหวัดเป็นประธานสภาจังหวัดจึงมีบทบาทเป็นเพียงที่ปรึกษาเกี่ยวกับกิจการของสภาจังหวัดแก่คณะกรรมการจังหวัดและคณะกรรมการจังหวัดไม่จำเป็นต้องปฏิบัติตามเสมอไป กระทั่งในปี พ.ศ. 2495 ได้มีการตราพระราชบัญญัติระเบียบบริหารราชการส่วนแผ่นดิน กำหนดให้ผู้ว่าราชการจังหวัด สภาจังหวัด เปลี่ยนบทบาทจากสภาที่ปรึกษาของกรรมการจังหวัดมาเป็นสภา

ที่ปรึกษาของผู้ว่าราชการจังหวัดสำหรับอำนาจหน้าที่ของสภาจังหวัดพระราชบัญญัติสภาจังหวัด พ.ศ. 2481มาตรา 25 ได้กำหนดให้สภาจังหวัดมีอำนาจหน้าที่ ดังต่อไปนี้

(1) ตรวจและรายงานเรื่องงบประมาณที่ทางจังหวัดตั้งขึ้นและสอบสวนการคลังทาง

จังหวัดตามระเบียบ ซึ่งจะได้มีกฎกระทรวงกำหนดไว้

(2) แบ่งสรรเงินทุนอุดหนุนของรัฐบาลระหว่างบรรดาเทศบาลในจังหวัด

(3) เสนอข้อแนะนำและให้คำปรึกษาต่อคณะกรรมการจังหวัดในกิจการจังหวัดดังต่อไปนี้

ก. การรักษาความสงบเรียบร้อยและศีลธรรมอันดีของประชาชน

ข. การประถมศึกษาและอาชีวศึกษา

                      ค. การป้องกันโรคการบำบัดโรค การจัดตั้งและบำรุงสถานพยาบาล

                      ง. การจัดให้มีและบำรุงทางบก ทางน้ำ

                      จ. การกสิกรรมและการขนส่ง

                      ฉ. การเก็บภาษีอากรโดยตรงซึ่งจะเป็นรายได้ส่วนจังหวัด

                      ช. การเปลี่ยนแปลงเขตหมู่บ้าน ตำบล อำเภอ และเขตเทศบาล

                  (4) ให้คำปรึกษาในกิจการคณะกรรมการจังหวัดร้องขอ

2) องค์การบริหารส่วนจังหวัดในปี (พ.ศ. 2498 - 2540)

การจัดตั้งและการบริหารงานขององค์การบริหารส่วนจังหวัดในระยะนี้ เป็นไปตามพระราชบัญญัติระเบียบราชการส่วนจังหวัด พ.ศ.2498 ซึ่งกำหนดให้องค์การบริหารส่วนจังหวัดมีฐานะเป็นนิติบุคคลและประกาศของคณะปฏิวัติฉบับที่ 218 ได้กำหนดให้องค์การบริหารส่วนจังหวัดเป็นหน่วยการปกครองท้องถิ่นรูปหนึ่ง  ดังนั้นองค์การบริหารส่วนจังหวัดจึงเป็นหน่วยราชการบริหารส่วนท้องถิ่นที่มีฐานะเป็นนิติบุคคล และในพระราชบัญญัติฯ ดังกล่าว ได้กำหนดอำนาจหน้าที่ขององค์การบริหารส่วนจังหวัดไว้ เช่นการรักษาความสงบเรียบร้อยและศีลธรรมอันดีของประชาชน การศึกษาการทำนุบำรุงศาสนา และการส่งเสริมวัฒนธรรม การสาธารณูปการ การป้องกันโรคการบำบัดโรคและการจัดตั้งและบำรุงสถานพยาบาลฯลฯ เป็นต้น

               นอกจากนี้ องค์การบริหารส่วนจังหวัดยังอาจทำกิจการซึ่งอยู่นอกเขตเมื่อกิจการนั้นจำเป็นต้องทำและเป็นการเกี่ยวเนื่องกับกิจกรรมที่ดำเนินตามอำนาจหน้าที่อยู่ภายในเขตของตนโดยได้รับความยินยอมจากสภาเทศบาลคณะกรรมการสุขาภิบาล สภาจังหวัด หรือสภาตำบลที่เกี่ยวข้องนั้นและได้รับอนุมัติจากรัฐมนตรีว่าการกระทรวงมหาดไทยแล้วด้วยและต่อมาได้มีพระราชบัญญัติองค์การบริหารส่วนจังหวัด พ.ศ. 2540 ออกมาบังคับใช้

3) องค์การบริหารส่วนจังหวัด ในปี พ.ศ. 2540 - ปัจจุบัน

                พระราชบัญญัติองค์การบริหารส่วนจังหวัด พ.ศ.2540 ได้ผ่านการพิจารณาของรัฐสภาและประกาศในราชกิจจานุเบกษาเล่ม 114 ตอนที่ 62ก ลงวันที่ 31 ตุลาคม 2540 โดยใช้บังคับตั้งแต่วันที่ 1พฤศจิกายน 2540 เป็นต้นมา พระราชบัญญัติดังกล่าวเป็นกฎหมายที่กล่าวถึงระเบียบวิธีการบริหารงานขององค์การบริหารส่วนจังหวัดซึ่งเป็นหน่วยการบริหารราชการส่วนท้องถิ่นแทนที่องค์การบริหารส่วนจังหวัดตามพระราชบัญญัติระเบียบบริหารราชการส่วนจังหวัด พ.ศ. 2498

                 สำหรับเหตุผลของการใช้พระราชบัญญัติฉบับนี้อาจพิจารณาได้จากบทบัญญัติของพระราชบัญญัติซึ่งระบุว่า "โดยที่องค์การบริหารส่วนจังหวัดที่จัดตั้งขึ้นตามพระราชบัญญัติระเบียบบริหารราชการส่วนจังหวัด พ.ศ. 2498 เป็นองค์กรปกครองท้องถิ่นที่รับผิดชอบในพื้นที่ทั้งจังหวัดที่อยู่นอกเขตสุขาภิบาลและเทศบาลเมื่อได้มีพระราชบัญญัติสภาตำบลและองค์การบริหารส่วนตำบล  ในการนี้สมควรปรับปรุงบทบาทและอำนาจหน้าที่ขององค์การบริหารส่วนจังหวัดให้สอดคล้องกัน  และปรับปรุงโครงสร้างขององค์การบริหารส่วนจังหวัดให้เหมาะสมยิ่งขึ้น"

การจัดตั้งและฐานะตามพระราชบัญญัติองค์การบริหารส่วนจังหวัด พ.ศ. 2540 กำหนดให้มีหน่วยการบริหารส่วนท้องถิ่นรูปแบบหนึ่ง เรียกว่า องค์การบริหารส่วนจงหวัดโดยมีอยู่ในทุกจังหวัด ๆ ละ 1 แห่ง รวม 75 แห่งมีฐานะเป็นนิติบุคคลและมีพื้นที่รับผิดชอบทั่วทั้งจังหวัดโดยทับซ้อนกับพื้นที่ของหน่วยการบริหารราชการส่วนท้องถิ่นอื่น คือ เทศบาล สุขาภิบาลและองค์การบริหารส่วนตำบลในจังหวัดนั้น ความเป็นนิติบุคคลก่อให้เกิดอำนาจหน้าที่และขอบเขตพื้นที่ในการใช้อำนาจหน้าที่นั้น จนถึงปัจจุบัน องค์การบริหารส่วนจังหวัดจัดเป็นองค์กรปกครองส่วนท้องถิ่นที่จัดตั้งขึ้นตามพระราชบัญญัติองค์การบริหารส่วนจังหวัด พ.ศ. 2540 (แก้ไขเพิ่มเติมฉบับที่ 3 พ.ศ. 2546) ซึ่งได้บัญญัติให้จังหวัดหนึ่งมีองค์การบริหารส่วนจังหวัดเป็นนิติบุคคลและเป็นราชการส่วนท้องถิ่น เขตองค์การบริหารส่วนจังหวัดได้แก่ เขตจังหวัดกำหนดให้มีหน่วยการบริหารราชการส่วนท้องถิ่นรูปแบบหนึ่งเรียกว่าองค์การบริหารส่วนจังหวัด  (โกวิทย์ พวงงาม : 2551[[1]](#footnote-1))

**2.2 วิสัยทัศน์**

“กาฬสินธุ์เมืองน่าอยู่ เคียงคู่วัฒนธรรม มากล้ำภูมิปัญญา เพิ่มมูลค่าเกษตรปลอดภัยท่องเที่ยววิถีใหม่อย่างยั่งยืน”

**2.3 พันธกิจ**

1. พัฒนาคนและสังคมที่มีคุณภาพ

2. พัฒนาเศรษฐกิจและส่งเสริมการท่องเที่ยว

3. ส่งเสริมและพัฒนาเกษตรกรรม และภูมิปัญญาท้องถิ่น

4. พัฒนาองค์กรและพัฒนาการศึกษาท้องถิ่น

5. การพัฒนาโครงสร้างพื้นฐาน

6. การรักษาความมั่นคงภายใน และพัฒนาระบบบริการภายมใต้การบริหารงานกิจการบ้านเมืองที่ดี

**2.4 ยุทธศาสตร์การพัฒนา**

ยุทธศาสตร์ที่ 1 ยุทธศาสตร์การพัฒนาทรัพยากรมนุษย์และสังคมที่มีคุณภาพ

ยุทธศาสตร์ที่ 2 ยุทธศาสตร์การพัฒนาเศรษฐกิจและส่งเสริมการท่องเที่ยว

ยุทธศาสตร์ที่ 3 ยุทธศาสตร์การส่งเสริมและพัฒนาเกษตรกรรม และภูมิปัญญาท้องถิ่น

ยุทธศาสตร์ที่ 4 ยุทธศาสตร์การพัฒนาการศึกษาท้องถิ่น

ยุทธศาสตร์ที่ 5 ยุทธศาสตร์การพัฒนาโครงสร้างพื้นฐานและสิ่งแวดล้อม

ยุทธศาสตร์ที่ 6 ยุทธศาสตร์การพัฒนาระบบบริหารจัดการภายใต้การบริหารงานกิจการ

บ้านเมืองที่ดี

**๒.๕ โครงสร้างหน่วยงาน**

**แผนภูมิโครงสร้างการแบ่งส่วนราชการตามแผนอัตรากำลัง 3 ปี**

**นายกองค์การบริหารส่วนจังหวัดกาฬสินธุ์**

ที่ปรึกษานายกองค์การบริหารส่วนจังหวัด

รองนายกองค์การบริหารส่วนจังหวัด 2

เลขานุการนายกองค์การบริหารส่วนจังหวัด

รองนายกองค์การบริหารส่วนจังหวัด 1

ปลัดองค์การบริหารส่วนจังหวัดกาฬสินธุ์

หัวหน้าหน่วยตรวจสอบภายใน

รองปลัดองค์การบริหารส่วนจังหวัดกาฬสินธุ์ 1

รองปลัดองค์การบริหารส่วนจังหวัดกาฬสินธุ์ 2

ผู้อำนวยการกองการเจ้าหน้าที่

เลขานุการ

องค์การบริหาร

ส่วนจังหวัด

ผู้อำนวยการ

กองสาธารณสุข

ผู้อำนวยการ

กองยุทธศาสตร์และงบประมาณ

ผู้อำนวยการ

กองสวัสดิการสังคม

ผู้อำนวยการ

กองการศึกษาศาสนาและวัฒนาธรรม

หัวหน้า

สำนักปลัด

องค์การบริหาร

ส่วนจังหวัด

ผู้อำนวยการ

กองคลัง

ผู้อำนวยการ

กองช่าง

ผู้อำนวยการ

กองพัสดุและทรัพย์สิน

**ปลัดองค์การบริหารส่วนจังหวัด**

**หน่วยตรวจสอบภายใน**

**หัวหน้าหน่วยตรวจสอบภายใน**

**รองปลัดองค์การบริหารส่วนจังหวัด**

**รองปลัดองค์การบริหารส่วนจังหวัด**

**1.ฝ่ายจัดหาพัสดุ**

**2.ฝ่ายงบประมาณ**

**1.ฝ่ายวิเคราะห์นโยบายและแผน**

**1.ฝ่ายเครื่องจักรกล**

**กองการเจ้าหน้าที่**

**ผู้อำนวยการ**

**กองการเจ้าหน้าที่เจ้าหน้าที่**

**กองพัสดุและ**

**ทรัพย์สิน**

**ผู้อำนวยการ**

**กองพัสดุและ**

**ทรัพย์สิน**

**กองการศึกษา ศาสนา**

**และวัฒนธรรม**

**ผู้อำนวยการกองการศึกษา ศาสนา**

**และวัฒนธรรม**

**กองยุทธศาสตร์**

**และงบประมาณ**

**ผู้อำนวยการ**

**กองยุทธศาสตร์**

**และงบประมาณ**

**กองสาธารณสุข**

**ผุ้อำนวยการกองสาธารณสุข**

**สำนักปลัดองค์การ**

**บริหารส่วนจังหวัด**

**หัวหน้าสำนักปลัด** **องค์การบริหาร**

**ส่วนจังหวัด**

**สำนักเลขานุการ**

**องค์การบริหาร**

**ส่วนจังหวัด**

**เลขานุการองค์การบริหารส่วนจังหวัด**

**กองคลัง**

**ผู้อำนวยการกองคลัง**

**กองช่าง**

**ผู้อำนวยการกองช่าง**

**กองสวัสดิการสังคม**

**ผู้อำนวยการกองสวัสดิการสังคม**

**3.ฝ่ายวิจัยและประเมินผล**

**3.ฝ่ายกิจการคณะผู้บริหาร**

**2.ฝ่ายกิจการสภา**

**3.ฝ่ายพัฒนารายได้**

**2.ฝ่ายส่งเสริมการท่องเที่ยว**

**2.ฝ่ายนิติการ**

**1.ฝ่ายอำนวยการ**

**1.ฝ่ายการประชุม**

**2.ฝ่ายสถิติการคลัง**

**1.ฝ่ายบริหาร**

**งานคลัง**

**2.ฝ่ายทะเบียนพัสดุและ**

**ทรัพย์สิน**

**1.ฝ่ายส่งเสริมสาธารณสุข**

**1.ฝ่ายบริหารงานสาธารณสุข**

**2.ฝ่ายส่งเสริมและพัฒนาอาชีพ**

**1.ฝ่ายสังคมสงเคราะห์สัศึกษา**

**3.ฝ่ายวินัยและส่งเสริมคุณธรรม**

**2.ฝ่ายส่งเสริมและพัฒนาบุคลากร**

**1.ฝ่ายการเจ้าหน้าที่**

**2.ฝ่ายส่งเสริมการศึกษา ศาสนา และวัฒนธรรม**

**1.ฝ่ายบริหารการศึกษา**

**4.ฝ่ายสาธารณูปโภคซ่อมบำรุง**

**3.ฝ่ายก่อสร้างและซ่อมบำรุง**

**2.ฝ่ายสำรวจและออกแบบ**

**5.ฝ่ายบริหาร งานทั่วไป**

**2.6 แนวทางดำเนินงานและกลไกการบริหารจัดการความเสี่ยง**

**2.6.1. แนวทางการดำเนินงาน** ในการบริหารความสี่ยงขององค์การบริหารส่วนจังหวัดกาฬสินธุ์แบ่งเป็น 2 ระยะ ดังนี้

**ระยะที่ 1 การเริ่มต้นและการพัฒนา**

1) กำหนดนโยบายหรือแนวทางการบริหารความเสี่ยง

2) ระบุปัจจัยเสี่ยง และประเมินโอกาส ผลกระทบจากปัจจัยเสี่ยง

3) วิเคราะห์และจัดลำดับความสำคัญของปัจจัยเสี่ยงจากการดำเนินงาน

4) จัดทำแผนบริหารความเสี่ยงของปัจจัยเสี่ยงที่อยู่ในระดับสูง (High) และสูงมาก (Extreme) รวมทั้งปัจจัยเสี่ยงที่อยู่ในระดับปานกลาง (Medium) ที่มีนัยสำคัญ

5) สื่อสารทำความเข้าใจเกี่ยวกับแผนบริหารความเสี่ยงให้ผู้ปฏิบัติงานขององค์การบริหารส่วนจังหวัดกาฬสินธุ์รับทราบ และสามารถนำไปปฏิบัติได้

6) รายงานความก้าวหน้าของการดำเนินงานตามแผนบริหารจัดการความเสี่ยง

7) รายงานสรุปผลการประเมินผลความสำเร็จของการดำเนินการตามแผนบริหารจัดการความเสี่ยง

**ระยะที่ 2 การพัฒนาสู่ความยั่งยืน**

1) ทบทวนแผนบริหารความเสี่ยงในปีที่ผ่านมา

2) พัฒนากระบวนการบริหารความเสี่ยงสำหรับความเสี่ยงแต่ละประเภท

3) ผลักดันให้มีการบริหารความเสี่ยงทั่วทั้งองค์กร

4) พัฒนาขีดความสามารถบุคลากรในการดำเนินงานตามกระบวนการบริหารจัดการความเสี่ยง

**2.6.2 กลไกการบริหารจัดการความเสี่ยง**

1) ผู้บริหารท้องถิ่น มีหน้าที่แต่งตั้งคณะกรรมการบริหารจัดการความเสี่ยง ส่งเสริมให้มีการบริหารจัดการความเสี่ยงอย่างมีประสิทธิภาพและเหมาะสม รวมทั้งพิจารณาให้ความเห็นชอบหรืออนุมัติแผนการบริหารความเสี่ยง เพื่อนำไปปฏิบัติต่อ

2) คณะกรรมการบริหารจัดการความเสี่ยง มีหน้าที่ดำเนินการให้มีระบบการบริหารจัดการความเสี่ยงจัดทำแผนบริหารความเสี่ยง ประเมินผลการดำเนินงาน และรายงานผลการดำเนินงานตามแผนบริหารจัดการความเสี่ยง รวมทั้งทบทวนแผนการบริหารความเสี่ยงเพื่อปรับปรุงการดำเนินงานต่อไปในอนาคต

3) ผู้ปฏิบัติงาน หรือเจ้าหน้าที่ กอง/ฝ่าย ขององค์การบริหารส่วนจังหวัดกาฬสินธุ์มีหน้าที่สนับสนุนข้อมูลที่เกี่ยวข้องให้กับคณะกรรมการบริหารจัดการความเสี่ยงและให้ความร่วมมือกับการปฏิบัติงานตามแผนบริหารจัดการความเสี่ยง

**ตารางแสดงกลไกการบริหารความเสี่ยง**

ผู้บริหารท้องถิ่น

แต่งตั้งคณะกรรมการบริหารความเสี่ยง

พิจารณาให้ความเห็นชอบ/อนุมัติ

พิจารณา/เสนอแนะ

1.จัดทำแผนบริหารจัดการความเสี่ยง

2.ติดตามประเมินผล

3.จัดทำรายงานผล

4.พิจารณาทบทวนแผน

สื่อสารทำความเข้าใจกับผู้ปฏิบัติ

ผู้ปฏิบัติงาน

สนับสนุนข้อมูลที่เกี่ยวข้อง

**2.7 โครงสร้างการบริหารจัดการความเสี่ยง**

**คณะกรรมการบริหารความเสี่ยง**

**หน่วยตรวจสอบภายในสอบทาน**

**ผู้อำนวยการ**

**เจ้าหน้าที่กอง/ฝ่าย**

**หน้าที่ความรับผิดชอบตามโครงสร้าง**

โครงสร้างการบริหารจัดการความเสี่ยง ประกอบด้วย การกํากับดูแล การตัดสินใจ การจัดทําแผนการดําเนินงาน การติดตามประเมินผล และการสอบทาน ซึ่งในแต่ละองค์ประกอบมีอํานาจหน้าที่ดังนี้

**๑. คณะกรรมการบริหารจัดการความเสี่ยง**

๑) ส่งเสริมให้มีการดําเนินงานบริหารจัดการความเสี่ยงขององค์การบริหารส่วนจังหวัดกาฬสินธุ์

๒) ให้ความเห็นชอบและให้ข้อเสนอแนะต่อระบบและแผนการบริหารจัดการความเสี่ยง

๓) รับทราบผลการบริหารความเสี่ยงและเสนอแนะแนวทางการพัฒนา

**๒. ผู้บริหารท้องถิ่น**

๑) แต่งตั้งคณะกรรมการบริหารจัดการความเสี่ยง

๒) ส่งเสริมและติดตามให้มีการบริหารความเสี่ยงอย่างมีประสิทธิภาพและเหมาะสม

๓) พิจารณาให้ความเห็นชอบและอนุมัติแผนการบริหารจัดการความเสี่ยง

๔) พิจารณาผลการบริหารความเสี่ยงและเสนอแนวทางการพัฒนา

**๓. หน่วยตรวจสอบภายใน**

ทำหน้าที่สอบทาน ให้ข้อเสนอแนะ และวางแนวทางเพิ่มเติม เพื่อให้การบริหาร จัดการความเสี่ยงขององค์การบริหารส่วนจังหวัดกาฬสินธุ์ มีประสิทธิภาพและบรรลุวัตถุประสงค์

**๔. เจ้าหน้าที่ กอง/ฝ่าย**

๑) สนับสนุนข้อมูลที่เกี่ยวข้องให้กับคณะกรรมการบริหารจัดการความเสี่ยง

๒) ให้ความร่วมมือในการปฏิบัติงานตามแผนบริหารจัดการความเสี่ยง

**ระยะเวลาการดำเนินการตามแผนบริหารจัดการความเสี่ยง**

**ขององค์การบริหารส่วนจังหวัดกาฬสินธุ์ ประจำปีงบประมาณ 2568**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **แผนงาน** | **ระยะเวลา** | | | | | | | | | | | |
| **ม.ค.** | **ก.พ.** | **มี.ค.** | **เม.ย.** | **พ.ค.** | **มิ.ย.** | **ก.ค.** | **ส.ค.** | **ก.ย.** | **ต.ค.** | **พ.ย.** | **ธ.ค.** |
| ระบุและประเมินความเสี่ยง |  |  |  |  |  |  |  |  |  |  |  |  |
| การจัดการและควบคุมความเสี่ยง |  |  |  |  |  |  |  |  |  |  |  |  |
| การจัดทำแผนบริหารจัดการความเสี่ยง |  |  |  |  |  |  |  |  |  |  |  |  |
| รายงานการติดตามผลการบริหารจัดการความเสี่ยง (ครั้งที่ 1) |  |  |  |  |  |  |  |  |  |  |  |  |
| รายงานการติดตามผลการบริหารจัดการความเสี่ยง (ครั้งที่ 2) |  |  |  |  |  |  |  |  |  |  |  |  |
| การทบทวนแผนการบริหารจัดการความเสี่ยง |  |  |  |  |  |  |  |  |  |  |  |  |

**2.8 คณะกรรมการบริหารจัดการความเสี่ยง**

เพื่อปฏิบัติให้เป็นไปตามพระราชบัญญัติวินัยการเงินการคลังของรัฐ พ.ศ. 2561 มาตรา 79 และหลักเกณฑ์กระทรวงการคลังว่าด้วยมาตรฐานและหลักเกณฑ์ปฏิบัติการบริหารจัดการความเสี่ยงสำหรับหน่วยงานของรัฐ พ.ศ. 2562 จึงแต่งตั้งคณะทำงานแผนบริหารจัดการความเสี่ยง องค์การบริหารส่วนจังหวัดกาฬสินธุ์ ประกอบด้วย

1. นายกองค์การบริหารส่วนจังหวัดกาฬสินธุ์ ประธานคณะทำงาน

2. รองปลัดองค์การบริหารส่วนจังหวัดกาฬสินธุ์ คณะทำงาน

3. หัวหน้าสำนักปลัดองค์การบริหารส่วนจังหวัด คณะทำงาน

4. เลขานุการองค์การบริหารส่วนจังหวัด คณะทำงาน

5. ผู้อำนวยการกองคลัง คณะทำงาน

6. ผู้อำนวยการกองช่าง คณะทำงาน

7. ผู้อำนวยการกองสาธารณสุข คณะทำงาน

8. ผู้อำนวยการกองยุทธศาสตร์และงบประมาณ คณะทำงาน

9. ผู้อำนวยการกองการศึกษา ศาสนาและวัฒนธรรม คณะทำงาน

10. ผู้อำนวยการกองสวัสดิการสังคม คณะทำงาน

11. ผู้อำนวยการกองพัสดุและทรัพย์สิน คณะทำงาน

12. ผู้อำนวยการกองการเจ้าหน้าที่ คณะทำงาน

13. หัวหน้าหน่วยตรวจสอบภายใน คณะทำงาน

14. ปลัดองค์การบริหารส่วนจังหวัดกาฬสินธุ์ คณะทำงาน/เลขานุการ

15. หัวหน้าฝ่ายวิจัยและประเมินผล คณะทำงาน/ผู้ช่วยเลขานุการ

16. นักวิเคราะห์นโยบายและแผน/ผู้รับผิดชอบ คณะทำงาน/ผู้ช่วยเลขานุการ

ให้คณะทำงานบริหารจัดการความเสี่ยง มีอำนาจหน้าที่ ดังนี้

1. กำหนด หลักเกณฑ์ แนวทาง และวิธีการในการจัดทำแผนบริหารจัดการความสี่ยง 2. ดำเนินการจัดทำแผนการบริหารจัดการความเสี่ยง ติดตามประเมินผลการบริหารจัดการความเสี่ยง จัดทำรายงานผลตามแผนบริหารจัดการความเสี่ยง และพิจารณาทบทวนแผนการบริหารจัดการ ความเสี่ยง

3. รายงานและเสนอผลการบริหารจัดการความเสี่ยงต่อ นายกองค์การบริหารส่วนจังหวัดกาฬสินธุ์ อย่างน้อยปีละ 1 ครั้ง

ทั้งนี้ ตั้งแต่บัดนี้เป็นต้นไป

สั่ง ณ วันที่ 14 ธันวาคม พ.ศ. 2565

**บทที่ 3 หลักการและแนวคิดการบริหารจัดการความเสี่ยง**

**ความรู้เกี่ยวกับการบริหารจัดการความเสี่ยง**

**ความหมาย คำจำกัดความ**

ความเสี่ยง (Risk) หมายถึง เหตุการณ์หรือการกระทำใด ๆ ที่อาจเกิดขึ้นภายใต้สถานการณ์ที่ไม่แน่นอนและจะส่งผลกระทบ หรือสร้างความเสียหาย หรือก่อให้เกิดความล้มเหลวหรือลดโอกาสที่จะบรรลุวัตถุประสงค์และเป้าหมายของส่วนราชการ เช่น ความเสี่ยงด้านยุทธศาสตร์ ด้านธรรมาภิบาล ด้านเทคโนโลยี และด้านกระบวนการ เป็นต้น โดยประเมินจากผลกระทบ (Impact) ที่ได้รับ และโอกาสที่จะเกิด (Likelihood) ของเหตุการณ์/การกระทำ

ปัจจัยเสี่ยง (Risk Factor) หมายถึง ต้นเหตุหรือสาเหตุที่มาของความเสี่ยงที่อาจทำให้ไม่บรรลุวัตถุประสงค์ที่กำหนด โดยต้องระบุได้ว่าเหตุการณ์นั้นจะเกิดที่ไหน เมื่อใด และเกิดขึ้นอย่างไร และทำไม ทั้งนี้สาเหตุของความเสี่ยงที่ระบุควรเป็นสาเหตุที่แท้จริง เพื่อที่จะได้วิเคราะห์ และกำหนดมาตรการควบคุมหรือลดความเสี่ยงได้อย่างถูกต้อง

การประเมินความเสี่ยง (Risk Assessment) หมายถึง กระบวนการระบุความเสี่ยง การวิเคราะห์ความเสี่ยง และจัดลำดับความเสี่ยง โดยการประเมินโอกาสที่จะเกิด (Likelihood) และผลกระทบ (Impact)

โอกาสที่จะเกิด (Likelihood) หมายถึง ความถี่หรือโอกาสที่จะเกิดเหตุการณ์ความเสี่ยง

ผลกระทบ (Impact) หมายถึง ขนาดความรุนแรงของความเสียหายที่จะเกิดขึ้นหากเกิดเหตุการณ์ความเสี่ยง

การบริหารจัดการความเสี่ยง (Risk Management) หมายถึง กระบวนการที่ใช้ในการบริหารจัดการให้โอกาสที่จะเกิดเหตุการณ์ความเสี่ยงลดลง หรือผลกระทบของความเสียหายจากเหตุการณ์ความเสี่ยงลดลงอยู่ในระดับที่องค์กรยอมรับได้ ซึ่งแนวทางการจัดการความเสี่ยงมีหลายวิธีดังนี้

- ปฏิเสธความเสี่ยงโดยไม่ดำเนินงานในกิจกรรมที่มีความเสี่ยง ได้แก่ กิจกรรมที่มีความเสี่ยงสูงและหน่วยงานไม่สามารถยอมรับความเสี่ยงนั้นได้ หน่วยงานอาจพิจารณาไม่ดำเนินงานในกิจกรรมนั้น ๆ

- การลดโอกาสของความเสี่ยง เช่น การลดโอกาสของความเสี่ยงการทุจริตด้านการเงิน โดยการวางระบบการควบคุมภายใน ได้แก่ การแบ่งแยกหน้าที่ การตรวจสอบ การสอบทาน และการกระทบยอด เป็นต้น

- การลดผลกระทบของความเสี่ยง เช่น การทำประกัน หรือการใช้เครื่องมือป้องกันความเสี่ยงทางการเงิน (Hedging Instruments)เป็นต้น

- การโอนความเสี่ยง หน่วยงานอาจะเลือกใช้วิธีการถ่ายโอนความเสี่ยงของกิจกรรมที่หน่วยงานเห็นว่าควรดำเนินการเพื่อประโยชน์ของประชาชน แต่หน่วยงานมีข้อจำกัดที่ไม่สามารถดำเนินการเองได้ หรือไม่สามารถบริหารจัดการความเสี่ยงได้ ได้แก่ การให้ภาคเอกชนดำเนินการโดยมีการโอนความเสี่ยงและผลตอบแทนไปด้วย (Public Private Partnership : PPP) เป็นต้น

- ยอมรับความเสี่ยงโดยไม่ดำเนินการจัดการความเสี่ยง เนื่องจากความเสี่ยงอยู่ในระดับที่หน่วยงานยอมรับได้ หรือต้นทุนในการบริหารจัดการความเสี่ยงมีมากกว่าประโยชน์ที่ได้รับ

- ใช้มาตรการการเฝ้าระวัง หน่วยงานต้องกำหนดข้อมูลที่ต้องมีการเก็บรวบรวม การวิเคราะห์ การแจ้งเตือน และการดำเนินการเมื่อเหตุการณ์เกิดขึ้น เช่น ความเสี่ยงของปริมาณน้ำในเขื่อนมากเนื่องจากปริมาณน้ำฝน

- การทำแผนฉุกเฉิน การจัดทำแผนฉุกเฉินเป็นการระบุขั้นตอนเมื่อเกิดเหตุการณ์ความเสี่ยงขึ้น โดยต้องระบุบุคคลและวิธีการดำเนินการที่ชัดเจน เช่น ความเสี่ยงกรณีที่เจ้าหน้าที่ไม่สามารถเข้าสถานที่ทำงานได้

- การส่งเสริมหรือผลักดันเหตุการณ์ที่อาจจะเกิดขึ้น เมื่อมีเหตุการณ์ที่อาจจะเกิดขึ้นส่งผลกระทบเชิงบวกกับองค์กร รวมถึงกำหนดแผนการดำเนินงานเมื่อเหตุการณ์เกิดขึ้น


**แนวคิดเกี่ยวกับการบริหารจัดการความเสี่ยง**

การบริหารจัดการความเสี่ยง ปัจจุบันยังเป็นเรื่องใหม่กับองค์กรปกครองส่วนท้องถิ่นพอสมควร ดังนั้น จึงยังไม่มีทฤษฎีที่ชัดเจน แต่ก็มีแนวคิดที่ได้รับการยอมรับอย่างกว้างขวาง คือแนวคิดของ COSO สรุปสาระสำคัญได้ดังนี้

แนวคิดของ COSO (Committee of Sponsoring Organization of the Tread way Commission) ซึ่งเป็นคณะกรรมการที่รวบรวมบรรดานักวิชาการและที่ปรึกษาที่เป็นผู้รู้ในศาสตร์ด้านการบริหารจัดการความเสี่ยง ได้ริเริ่มจัดทำเอกสารเกี่ยวกับการพัฒนาแนวคิด/กรอบการบริหารจัดการความเสี่ยงทั่วทั้งองค์กร (Enterprise Risk Management Framework) ซึ่งประกอบด้วยหลักการ คำศัพท์/คำนิยาม และแนวทางการนำระบบการบริหารจัดการความเสี่ยงไปปฏิบัติซึ่งนอกจากจะเป็นแนวทางที่องค์กรโดยทั่วไปสามารถใช้เป็นแนวทางสำหรับพัฒนาระบบการบริหารจัดการความเสี่ยงแล้วจะยังช่วยให้ฝ่ายบริหาร กรรมการ หน่วยงานที่มีหน้าที่กำกับดูแล และหน่วยงานการศึกษาได้มีความรู้ความเข้าใจเกี่ยวกับการบริหารจัดการความเสี่ยงขององค์กรมากขึ้น

**องค์ประกอบหลักของการบริหารจัดการความเสี่ยงตามแนวทางของ COSO**

องค์ประกอบหลักของการบริหารจัดการความเสี่ยงตามแนวทางของ COSO (The Committee Of Sponsoring Organisations of the Treadway Commission) ประกอบด้วย 8 ส่วนหลัก ได้แก่



1. **ปัจจัยภายในองค์กร (Internal Environment)** อาจกล่าวได้ว่า “ปัจจัยภายในองค์กร” ถือเป็น

รากฐานที่สำคัญขององค์ประกอบต่าง ๆ เพราะจะเป็นเรื่องของค่านิยม แนวทางการบริหารงานของผู้นำ รวมไปถึงบรรยากาศที่จะทำให้บุคลากรในองค์กรควบคุมและดำเนินภารกิจให้บรรลุผลตามหน้าที่และความรับผิดชอบ หรืออาจจะกล่าวโดยรวม ๆ ก็คือ “วัฒนธรรมองค์กร” หากองค์กรใดมีวัฒนธรรมที่ให้ความสำคัญในการบริหารจัดการความเสี่ยงองค์กรนั้น ๆ จะสามารถบรรลุผลตามเป้าหมายได้ดีกว่าองค์กรที่ไม่ได้ให้ความสำคัญกับการบริหารจัดการความเสี่ยง

**2. การกำหนดวัตถุประสงค์ (Objective Setting)** องค์กรต้องกำหนดวัตถุประสงค์ของการบริหาร

ความเสี่ยงในแต่ละระดับ เช่น ระดับองค์กร (Business unit) ระดับกลยุทธ์ (Strategic) หรือการดำเนินงาน (Operations) เป็นต้น

**3. การระบุเหตุการณ์หรือปัญหาที่จะเกิดขึ้น (Event Identification)** คือ การระบุเหตุการณ์ความเสี่ยง หรือความไม่แน่นอนที่อาจเกิดขึ้น โดยพิจารณาจากปัจจัยทั้งภายในและภายนอกองค์กร ปัจจัยภายนอก อาทิ สภาวะเศรษฐกิจ การเมือง การเปลี่ยนแปลงทางเทคโนโลยี ภาวะแวดล้อมทางธรรมชาติ ปัจจัยภายใน อาทิ บุคลากร กระบวนการ เทคโนโลยี

**4. การประเมินความเสี่ยง (Risk Assessment)** การประเมินความเสี่ยงจะช่วยให้แต่ละองค์กรพิจารณาถึงเหตุการณ์ที่อาจเกิดขึ้นและมีผลกระทบต่อการบรรลุวัตถุประสงค์ขององค์กร ฝ่ายบริหารจะประเมินเหตุการณ์จาก 2 มุมมอง ดังนี้

- โอกาสที่จะเกิดขึ้น (Likelihood) เหตุการณ์มีโอกาสเกิดขึ้นมากน้อยเพียงใด

- ผลกระทบ (Impact) หากมีเหตุการณ์เกิดขึ้น องค์กรจะได้รับผลกระทบมากน้อยเพียงใด

**5. การตอบสนองความเสี่ยง (Risk Response)** เป็นการระบุว่ามีทางเลือกใดบ้างที่สามารถใช้ในการ

จัดการกับความเสี่ยง คัดเลือกทางเลือกที่เหมาะสม และนำไปปฏิบัติโดยถือเป็นส่วนหนึ่งของการบริหารจัดการความเสี่ยงขององค์กร แต่อย่างไรก็ตามแนวทางการบริหารจัดการความเสี่ยงต้องคุ้มค่ากับการลดระดับผลกระทบความเสี่ยง

ทางเลือกหรือกลยุทธ์ในการจัดการความเสี่ยงแบ่งได้ 4 แนวทางหลัก คือ การยอมรับ การควบคุม การยกเลิกหรือหลีกเลี่ยง และการโอนหรือการแบ่งความเสี่ยง

**6. กิจกรรมของการควบคุม (Control Activities)** หมายถึง ขั้นตอนหรือนโยบายที่เป็นกิจกรรมการ

ควบคุมเพื่อให้เกิดความมั่นใจได้ว่าการตอบสนองความเสี่ยงที่ได้ทำในองค์ประกอบที่แล้วจะยังอยู่ระดับที่สามารถยอมรับได้

**7. การสื่อสารและการส่งข้อมูลที่สำคัญและจำเป็นต่อการบริหารจัดการความเสี่ยง**

**(Information and Communication)** ลำดับขั้นตอนนี้ถือว่ามีความสำคัญเพราะจะเป็นส่วนที่จะช่วยสนับสนุนในทุก ๆ องค์ประกอบที่ได้กล่าวมาแล้วข้างต้นโดยเฉพาะอย่างยิ่ง ปัจจัยภายในองค์กร (Internal Environment) อันเป็นรากฐานที่สำคัญขององค์ประกอบอื่น เพราะจะมีส่วนช่วยทำให้บุคลากรในองค์กรได้ทราบถึงทิศทางการดำเนินงานด้านการบริหารจัดการความเสี่ยง ตลอดจนถือเป็นการเสริมสร้างวัฒนธรรมที่เกี่ยวกับการบริหารจัดการความเสี่ยงขององค์กรอีกทางหนึ่งด้วย

**8. การตรวจติดตามการดำเนินงาน (Monitoring)** องค์ประกอบสุดท้ายคือ การมีระบบการติดตาม

การบริหารจัดการความเสี่ยงขององค์กร ซึ่งเป็นกระบวนการประเมินความมีอยู่และคุณภาพขององค์ประกอบของการบริหารจัดการความเสี่ยงองค์กรทั้ง 7 ข้อ ข้างต้น การติดตามในที่นี้ สามารถทำได้ใน 2 ลักษณะ คือ การประเมินแยกต่างหาก (Separate Evaluation) และการดำเนินการติดตาม/ประเมินเสมือนหนึ่งว่าเป็นกิจกรรมต่อเนื่อง (Ongoing Activities) กิจกรรมหนึ่ง โดยดำเนินการแบบ Real time basis และการตอบสนองอย่างรวดเร็วต่อการเปลี่ยนแปลงของเงื่อนไข/สภาพแวดล้อม

**สภาพแวดล้อมในองค์กร (Internal Environment)**

**1. ปรัชญาการบริหารจัดการความเสี่ยง**

การบริหารจัดการความเสี่ยงทั่วทั้งองค์กรนับได้ว่ามีความสำคัญและจำเป็นต่อความสำเร็จอย่างยิ่งของส่วนราชการ ดังนั้นต้องได้รับความร่วมมือในการบริหารจัดการความเสี่ยงของบุคลากรทุกระดับ รวมทั้งได้รับการสนับสนุนจากผู้บริหาร การบริหารจัดการความเสี่ยงทั่วทั้งองค์กรขององค์การบริหารส่วนจังหวัดกาฬสินธุ์ จึงจะประสบความสำเร็จคือ

- ครอบคลุมความเสี่ยงตั้งแต่ระดับส่วนราชการ ระดับหน่วยงาน และระดับปฏิบัติการ ครอบคลุมยุทธศาสตร์ โครงการ และกระบวนการทำงานต่าง ๆ ของทุกหน่วยงาน ทั้งที่มีสาเหตุจากปัจจัยทั้งภายในและภายนอกส่วนราชการ

- มีแนวทางกรอบและมาตรฐานการประเมิน ที่สามารถนำมาจัดลำดับความสำคัญและ

วิเคราะห์สาเหตุโดยรวมของทั้งส่วนราชการ

- มีการบริหารจัดงาน โดยแนวทาง และมาตรฐานที่สอดคล้องกันทั่วทั้งส่วนราชการ ตามประเภทของความเสี่ยงและคุ้มค่าต่อระดับผลกระทบที่สามารถลดและกำจัดได้

**2. ความเสี่ยงที่องค์กรยอมรับได้ (Risk Appetite)**

คือ ระดับความเสี่ยงที่คณะกรรมการหรือผู้บริหารยอมรับได้ในการดำเนินการเพื่อให้บรรลุ

วัตถุประสงค์หรือนโยบายขององค์กร โดยคณะกรรมการหรือผู้บริหารควรกำหนดยุทธศาสตร์ขององค์กรให้สอดคล้องกับความเสี่ยงที่ยอมรับได้

ระดับความเสี่ยงที่ยอมรับได้ (Risk Tolerance) คือ ระดับความเบี่ยงเบนที่องค์กรยอมรับจากเกณฑ์หรือดัชนีวัดของการบรรลุวัตถุประสงค์ที่กำหนดไว้ ระดับความเสี่ยงที่ยอมรับได้นั้น มีความสัมพันธ์กับวัตถุประสงค์ ดังนั้นการกำหนดความเสี่ยงที่ยอมรับได้จึงควรเป็นเกณฑ์หรือดัชนีตัวเดียวกับการวัดวัตถุประสงค์ในการวิเคราะห์ความเสี่ยงนั้น นอกจากจะพิจารณาปัจจัยเสี่ยงจากด้านต่าง ๆ แล้วยังต้องนำแนวคิดเรื่อง ธรรมาภิบาลที่เกี่ยวข้องในแต่ละด้านมาเป็นปัจจัยในการวิเคราะห์ความเสี่ยง เช่น

- ด้านยุทธศาสตร์ โครงการที่คัดเลือกมานั้นอาจมีความเสี่ยงต่อเรื่องประสิทธิผลและการมีส่วนร่วม

- ด้านการดำเนินการ อาจมีความเสี่ยงต่อเรื่องนิติธรรม และภาระรับผิดชอบ

- ด้านการเงิน อาจมีความเสี่ยงต่อเรื่องนิติธรรม และภาระรับผิดชอบ

- ด้านกฎ ระเบียบ อาจมีความเสี่ยงต่อเรื่องนิติธรรม และความเสมอภาค

ทั้งนี้ ความเสี่ยงเรื่องธรรมาภิบาลที่อาจเกิดจากการดำเนินแผนงาน/โครงการเพื่อให้เป็นไปตาม

หลักธรรมาภิบาล (Good Governance)

**คำอธิบายมิติธรรมาภิบาล 10 องค์ประกอบ**

**1. หลักประสิทธิผล (Effectiveness)** ผลการปฏิบัติราชการที่บรรลุวัตถุประสงค์และเป้าหมายของแผนการปฏิบัติราชการตามที่ได้รับงบประมาณมาดำเนินการ รวมถึงสามารถเทียบเคียงกับส่วนราชการหรือหน่วยงานที่มีภารกิจคล้ายคลึงกัน และมีผลการปฏิบัติราชการจะต้องมีทิศทางยุทธศาสตร์ และเป้าประสงค์ที่ชัดเจน มีกระบวนการปฏิบัติงานและระบบงานที่เป็นมาตรฐาน รวมถึงมีการติดตาม ประเมินผล และพัฒนาปรับปรุงอย่างต่อเนื่องและเป็นระบบ

**2. หลักประสิทธิภาพ (Efficiency)** การบริหารราชการตามแนวทางการกำกับดูแลที่ดีที่มีการออกแบบกระบวนการปฏิบัติงานโดยการใช้เทคนิคและเครื่องมือการบริหารจัดการที่เหมาะสม ให้องค์กรสามารถใช้ทรัพยากรทั้งด้านต้นทุน แรงงาน และระยะเวลาให้เกิดประโยชน์สูงสุดต่อการพัฒนาขีดความสามารถในการปฏิบัติราชการตามภารกิจ เพื่อตอบสนองความต้องการของประชาชนและผู้มีส่วนได้เสียทุกกลุ่ม

**3. หลักการตอบสนอง (Responsiveness)** การให้บริการที่สามารถดำเนินการได้ภายในระยะเวลาที่กำหนดและสร้างความเชื่อมั่น ความไว้วางใจ รวมถึงตอบสนองตามความคาดหวัง/ความต้องการของประชาชนผู้รับบริการ และผู้มีส่วนได้ส่วนเสียที่มีความหลากหลาย และมีความแตกต่าง

**4. หลักภาระรับผิดชอบ (Accountability)** การแสดงความรับผิดชอบในการปฏิบัติหน้าที่และผลงานต่อเป้าหมายที่กำหนดไว้ โดยความรับผิดชอบนั้นควรอยู่ในระดับที่สนองต่อความคาดหวังของสาธารณะ รวมทั้งการแสดงถึงความสำนึกในการรับผิดชอบต่อปัญหาสาธารณะ

**5. หลักความโปร่งใส (Transparency)** กระบวนการเปิดเผยอย่างตรงไปตรงมา ชี้แจงได้เมื่อมีข้อสงสัย และสามารถเข้าถึงข้อมูลข่าวสารอันไม่ต้องห้ามตามกฎหมายได้อย่างเสรี โดยประชาชนสามารถรู้ทุกขั้นตอนในการดำเนินกิจกรรมหรือกระบวนการต่าง ๆ และสามารถตรวจสอบได้

**6. หลักการมีส่วนร่วม (Participation)** กระบวนการที่ข้าราชการ ประชาชนและผู้มีส่วนได้ ส่วนเสียทุกกลุ่มมีโอกาสได้เข้าร่วมในการรับรู้ เรียนรู้ ทำความเข้าใจ ร่วมแสดงทัศนะ ร่วมเสนอปัญหา/ประเด็นที่สำคัญที่เกี่ยวข้อง ร่วมการแก้ไขปัญหา ร่วมในกระบวนการตัดสินใจ และร่วมกระบวนการพัฒนาในฐานะหุ้นส่วนการพัฒนา

**7. หลักการกระจายอำนาจ (Decentralization)** การถ่ายโอนอำนาจการตัดสินใจทรัพยากรและภารกิจจากส่วนราชการส่วนกลาง ให้แก่หน่วยงานปกครองอื่น (ราชการบริหารส่วนท้องถิ่น) และภาคประชาชน ดำเนินการแทน โดยมีอิสระตามสมควร รวมถึงการมอบอำนาจและความรับผิดชอบในการตัดสินใจและการดำเนินการให้แก่บุคลากร โดยมุ่งเน้นการสร้างความพึงพอใจการให้บริการต่อผู้รับบริการและผู้มีส่วนได้ส่วนเสีย การปรับปรุงกระบวนการ และเพิ่มผลผลิต เพื่อผลดำเนินการที่ดีของส่วนราชการ ทั้งนี้การกระจายอำนาจการตัดสินใจที่ดี บุคลากรต้องมีความรู้ความสามารถและข้อมูลสนับสนุนเพื่อให้เกิดการตัดสินใจที่เหมาะสม

**8. หลักนิติธรรม (Rule of law)**  การใช้อำนาจของกฎหมาย กฎระเบียบ ข้อบังคับ ในการบริหารราชการด้วยความเป็นธรรม ไม่เลือกปฏิบัติ และคำนึงถึงสิทธิเสรีภาพของผู้มีส่วนได้ส่วนเสีย

**9. หลักความเสมอภาค (Equity)** การได้รับการปฏิบัติและได้รับบริการอย่างเท่าเทียมกันโดยไม่มีการแบ่งแยกด้าน ชาย/หญิง ถิ่นกำเนิด เชื้อชาติ ภาษา เพศ อายุ ความพิการ สภาพทางกายหรือสุขภาพ สถานะของบุคคล ฐานะทางเศรษฐกิจและสังคม ความเชื่อทางศาสนา การศึกษา การฝึกอบรม และ อื่น ๆ

**10. หลักการมุ่งเน้นฉันทามติ (Consensus Oriented)** ในการปฏิบัติงานต้องมีกระบวนการในการแสวงหาฉันทามติหรือข้อตกลงร่วมกันระหว่างกลุ่มผู้มีส่วนได้ส่วนเสียที่เกี่ยวข้อง โดยเฉพาะกลุ่มที่ได้รับผลกระทบโดยตรงจะต้องไม่มีข้อคัดค้านที่หาข้อยุติไม่ได้ในประเด็นสำคัญ

**บทที่ 4 กระบวนการบริหารจัดการความเสี่ยง**

**กระบวนการบริหารจัดการความเสี่ยงขององค์การบริหารส่วนจังหวัดกาฬสินธุ์**

กระบวนการบริหารความเสี่ยง เป็นกระบวนการที่ใช้ในการระบุ วิเคราะห์ ประเมิน และ จัดระดับ

ความเสี่ยงที่มีผลกระทบต่อการบรรลุวัตถุประสงค์ของกระบวนการทํางานของหน่วยงาน หรือขององค์กรรวมทั้งการบริหาร/จัดการความเสี่ยง โดยกําหนดแนวทางการควบคุมเพื่อป้องกันหรือลดความเสี่ยงให้อยู่ในระดับที่ยอมรับได้ ซึ่งกระบวนการดังกล่าวนี้จะสําเร็จได้ต้องมีการสื่อสารให้คนในองค์กรมีความรู้ความเข้าใจในเรื่องการบริหารความเสี่ยงในทิศทางเดียวกัน ตลอดจนควรมีการจัดทําระบบสารสนเทศ เพื่อใช้ในการวิเคราะห์ประเมินความเสี่ยง ทั้งนี้คณะฯ มีกระบวนการและขั้นตอนการบริหารความเสี่ยง ๗ ขั้นตอน ดังนี้

1. การวิเคราะห์องค์กร(กำหนดหลักเกณฑ์การคัดเลือกโครงการ/กิจกรรม/งาน)

2. การกำหนดนโยบายการบริหารจัดการความเสี่ยง

3. การระบุความเสี่ยง

4. การประเมินความเสี่ยง

5. การตอบสนองความเสี่ยง

6. การติดตามและทบทวน

7. การสื่อสารและการรายงาน

**๑. การวิเคราะห์องค์กร**

ในการวิเคราะห์องค์กร หน่วยงานต้องเข้าใจเกี่ยวกับพันธกิจตามกฎหมาย อำนาจหน้าที่ และความรับผิดชอบของหน่วยงาน รวมถึงยุทธศาสตร์ชาติ ยุทธศาสตร์ระดับกระทรวง รวมถึงนโยบายของรัฐบาลที่เกี่ยวข้องกับหน่วยงาน โดยการวิเคราะห์องค์กรต้องวิเคราะห์ทั้งปัจจัยภายในและปัจจัยภายนอกองค์กร หน่วยงานอาจเลือกใช้เครื่องมือในการวิเคราะห์องค์กร เช่น

1. SWOT Analysis เป็นการวิเคราะห์จุดแข็ง จุดอ่อน โอกาส และอุปสรรค
2. PESTLE Analysis เป็นการวิเคราะห์ด้านการเมือง (Political) ด้านเศรษฐกิจ (Economic)

ด้านสังคม (Social) ด้านเทคโนโลยี (Technological) ด้านกฎหมาย (Legal) และด้านสภาพแวดล้อม (Environmental)

การที่จะคัดเลือกโครงการ/กิจกรรม/งานเพื่อนำมาวิเคราะห์ความเสี่ยง ให้พิจารณาหลักเกณฑ์ดังนี้

๑. เป็นโครงการที่อยู่ในแผนดำเนินงาน

๒. เป็นโครงการที่เป็นไปตามนโยบายของผู้บริหาร

๓. เป็นภารกิจหลักของส่วนราชการที่ขับเคลื่อนการดำเนินกิจกรรมโครงการ/งานในการจัดบริการ

สาธารณะขององค์การบริหารส่วนจังหวัดกาฬสินธุ์

**2. การกำหนดนโยบายการบริหารจัดการความเสี่ยง**

ผู้บริหารเป็นผู้กำหนดนโยบายบริหารจัดการความเสี่ยง และผู้กำกับดูแลเป็นผู้ให้ความเห็นชอบนโยบายดังกล่าว โดยนโยบายการบริหารจัดการความเสี่ยงอาจระบุถึงวัตถุประสงค์ของการบริหารจัดการความเสี่ยง บทบาทหน้าที่ความรับผิดชอบของการบริหารจัดการความเสี่ยง และความเสี่ยงที่ยอมรับได้ระดับองค์กร

ความเสี่ยงที่ยอมรับได้ในองค์กร (Risk Appetite) หมายถึง ระดับความเสี่ยงในภาพรวมขององค์กรที่หน่วยงานยอมรับเพื่อดำเนินงานให้บรรลุวัตถุประสงค์ขององค์กร การระบุความเสี่ยงที่ยอมรับได้ระดับองค์กรเป็นการแสดงเจตนารมณ์ของผู้บริหารและผู้กำกับดูแลในการดำเนินงานขององค์กร การกำหนดความเสี่ยงที่ยอมรับได้ควรคำนึงถึงศักยภาพขององค์กรในเรื่องการจัดการความเสี่ยง โดยศักยภาพในการจัดการความเสี่ยงขององค์กร (Risk Capacity) ขึ้นอยู่กับงบประมาณ บุคลากร และความคาดหวังของผู้มีส่วนได้ส่วนเสีย ทั้งนี้ หน่วยงานอาจระบุระดับความเสี่ยงที่ยอมรับได้เป็น 5 ระดับ เช่น ปฏิเสธความเสี่ยง ยอมรับความเสี่ยงได้น้อย ยอมรับความเสี่ยงได้ปานกลาง เต็มใจยอมรับความเสี่ยง และยอมรับความเสี่ยงได้มากที่สุด เป็นต้น

หน่วยงานอาจแสดงนโยบายความเสี่ยงที่ยอมรับได้ในแต่ละประเภทความเสี่ยง เพื่อให้ผู้บริหารระดับรองลงมาสามารถนำไปใช้ในการบริหารจัดการความเสี่ยงในระดับสำนัก กอง ศูนย์ กลุ่ม หรือนำไปสู่การระบุระดับความเสี่ยงที่ยอมรับได้สำหรับประเภทความเสี่ยงย่อย

**3. การระบุความเสี่ยง**

**ความเสี่ยงและปัจจัยเสี่ยง** เป็นกระบวนการที่ผู้บริหารและผู้ปฏิบัติงานร่วมกันระบุความเสี่ยงและ

ปัจจัยเสี่ยง โดยคำนึงถึงความเสี่ยงที่มีสาเหตุมาจากปัจจัยภายในภายนอก ปัจจัยเหล่านี้มีผลกระทบต่อวัตถุประสงค์และเป้าหมายองค์กร หรือผลการปฏิบัติทั้งในระดับองค์กรและระดับกิจกรรมในการระบุปัจจัยเสี่ยงจะต้องพิจารณาว่ามีเหตุผลใดหรือกิจกรรมใดของกระบวนการปฏิบัติงานที่อาจเกิดความผิดพลาด ความเสียหายและไม่บรรลุวัตถุประสงค์ที่กำหนด รวมทั้งทรัพย์สินใดที่จำเป็นต้องได้รับการดูแล ป้องกัน รักษา ดังนั้นจึงจำเป็นต้องเข้าใจความหมายของ “ความเสี่ยง(Risk) “ปัจจัยเสี่ยง (Risk Factor)” และ ประเภทความเสี่ยง” ก่อนที่จะดำเนินการระบุความเสี่ยงได้อย่างเหมาะสม

**ประเภทความเสี่ยง แบ่งเป็น 6 ประเภท ได้แก่**

1. **ความเสี่ยงด้านกลยุทธ์** **(Strategy Risks : SR)** หมายถึง ความเสี่ยงที่เกิดจากการ

กำหนดแผนกลยุทธ์ที่ไม่เหมาะสม หรือความเสี่ยงเกิดจากการนำกลยุทธ์ไปใช้ไม่ถูกต้อง หรือไม่สอดคล้องกับปัจจัยภายในและสภาพแวดล้อมภายนอกความเสี่ยงเชิงกลยุทธ์ เป็นความเสี่ยงที่การดำเนินกระบวนงานตามกลยุทธ์ที่กิจการกำหนดจะต่างคนต่างทำเพราะสายงานที่ ๑ ไม่รับรู้ว่าสายงานอื่นทำอะไรกันอยู่บ้าง จนอาจจะทำให้กลยุทธ์ไม่บรรลุสำเร็จความเสี่ยงเชิงกลยุทธ์ เป็นความเสี่ยงที่เกี่ยวข้องในระดับยุทธศาสตร์ เช่น การเมือง เศรษฐกิจ สังคม สถานการณ์โลก ภาวะผู้นำ กลไกตลาด เป็นต้น

1. **ความเสี่ยงด้านการเงิน** **(Financial Risks : FR)** เป็นวามเสี่ยงที่เกี่ยวข้องกับการ

บริหารและควบคุมทางการเงินและงบประมาณขององค์กรให้เป็นไปอย่างมีประสิทธิผล ผลกระทบการเงินที่เกิดจากปัจจัยภายนอก เช่น ข้อบังคับรายงานทางการเงินของหน่วยงานที่เกี่ยวข้อง ได้แก่ กรมบัญชีกลางสำนักงานการตรวจเงินแผ่นดิน สำนักงบประมาณรวมทั้งการจัดสรรงบประมาณไม่เหมาะสม เป็นต้น

1. **ความเสี่ยงด้านการดำเนินงาน** **(Operation Risks : OR )** เป็นความเสี่ยงที่จะเกิด

จากกระบวนการทำงานที่ไม่มีประสิทธิภาพ เกิดความเสียหายอันเนื่องมาจากการขาดการกำกับดูแลกิจการที่ดีหรือขาดธรรมาภิบาลในองค์กร และขาดการควบคุมที่ดี โดยอาจเกี่ยวข้องกับกระบวนการปฏิบัติงานภายใน บุคลากร ระบบงาน หรือ เหตุการณ์ภายนอกและส่งผลกระทบต่อภารกิจขององค์กร เช่น ระบบงานขององค์กร กระบวนการทำงาน เทคโนโลยี บุคลากร ข้อมูลข่าวสาร การปฏิบัติงานไม่เป็นไปตามแผนปฏิบัติงาน

1. **ความเสี่ยงด้านการปฏิบัติตามกฎระเบียบ (Legal Risks : LR)** เป็นความเสี่ยงที่

หน่วยงานไม่ปฏิบัติตามกฎหมาย ระเบียบ ข้อบังคับ หลักเกณฑ์ ประกาศ มติคณะรัฐมนตรี รวมถึงกฎ นโยบาย คู่มือ แนวทางการปฏิบัติงานของหน่วยงาน การระบุความเสี่ยงควรเริ่มต้นการแจกแจงกระบวนการปฏิบัติงาน ที่จะทำให้บรรลุวัตถุประสงค์ที่กำหนดไว้ แล้วจึงระบุปัจจัยเสี่ยงที่มีผลกระทบต่อกระบวนการปฏิบัติงานนั้นๆทำให้เกิดความผิดพลาด ความเสียหาย และเสียดายโอกาส

**5) ความเสี่ยงด้านเทคโนโลยีสารสนเทศ (Technology Risks : TR)** คือ ความเสี่ยงที่เกิดจากเทคโนโลยีสารสนเทศ

**6) ความเสี่ยงด้านความน่าเชื่อถือขององค์กร (Reputational Risks : RR)** คือ ความเสี่ยง ที่ส่งผลกระทบต่อชื่อเสียง ความเชื่อมั่น และความน่าเชื่อถือขององค์กร

ทั้งนี้การระบุความเสี่ยง สามารถดำเนินการได้หลายวิธี เช่น การวิเคราะห์ กระบวนการทำงาน การวิเคราะห์ทบทวนผลการปฏิบัติงานที่ผ่านมา การประชุมเชิงปฏิบัติการ การระดมสมอง การเปรียบเทียบกับองค์กรอื่น การสัมภาษณ์ แบบสอบถาม เป็นต้น

**๔. การประเมินความเสี่ยง (Risk Assessment)** การประเมินความเสี่ยงเป็นกระบวนการที่ประกอบด้วย การวิเคราะห์ การประเมิน โดยการประเมินความเสี่ยงจากปัจจัยโอกาสที่จะเกิดและผลกระทบโดยพิจารณาความมีนัยสำคัญของความเสี่ยงการให้คะแนนความเสี่ยง การจัดลำดับความเสี่ยง เพื่อนำไปสู่การจัดสรรทรัพยากรในการตอบสนองความเสี่ยงหลักเกณฑ์โดยมีหลักเกณฑ์การประเมินความเสี่ยง เพื่อจัดลำดับความเสี่ยง ดังนี้

**๔.๑) โอกาสในการเกิดความเสี่ยง (Likelihood)**

**คำอธิบาย** ความเสี่ยงของโครงการ/งาน ที่จะเกิดมีจำนวนกี่ครั้ง

|  |  |  |
| --- | --- | --- |
| **ระดับ**  **คะแนน** | **โอกาสที่จะเกิดความเสี่ยง** | **ความถี่ที่จะเกิดขึ้น (เฉลี่ย)** |
| ๑ | น้อยมาก | ๓ ปี ขึ้นไปต่อครั้ง  หรือแทบไม่มีโอกาสในการเกิดความเสี่ยง |
| ๒ | น้อย | ระหว่าง ๑-๓ ปี ต่อครั้ง  หรือมีโอกาสการเกิดความเสี่ยงเป็นบางครั้ง |
| ๓ | ปานกลาง | ๑ ปี ต่อครั้ง  หรือมีโอกาสในการเกิดความเสี่ยงเป็นบางครั้ง |
| ๔ | มาก | ระหว่าง มากกว่า ๑-๖ เดือนต่อครั้ง  หรือมีโอกาสในการเกิดความเสี่ยงค้อนข้างสูงหรือบ่อยๆ |
| ๕ | มากที่สุด | ๑ เดือนต่อครั้ง  หรือมีโอกาสในการเกิดทันทีความเสี่ยงสูงมาก |

**๔.๒ ระดับผลกระทบ (impact)(ขนาดความรุนแรงของความเสียหายที่เกิดขึ้น หากเกิดเหตุการณ์ความเสี่ยง)** แบ่งออกเป็น ๖ ด้าน ประกอบไปด้วย

1. **ด้านกลยุทธ์ (Strategy Risks : SR)**

**คำอธิบาย** ความเสี่ยงที่เกิดทำให้การดำเนินงานของโครงการ/งาน บรรลุเป้าหมายหรือไม่

|  |  |  |
| --- | --- | --- |
| **ระดับ** | **ระดับผลกระทบ** | **รายละเอียด** |
| ๑ | ต่ำมาก | เป้าหมายของโครงการ/งานสำเร็จตามแผน ๙๑-๑๐๐% |
| ๒ | ต่ำ | เป้าหมายของโครงการ/งานสำเร็จตามแผน ๘๑-๙๐% |
| ๓ | ปานกลาง | เป้าหมายของโครงการ/งานสำเร็จตามแผน ๗๑-๘๐% |
| ๔ | สูง | เป้าหมายของโครงการ/งานสำเร็จตามแผน ๖๑-๗๐% |
| ๕ | สูงมาก | เป้าหมายชองโครงการ/งานสำเร็จตามแผน ๑-๖๐% |

**2. ด้านการเงิน (Financial Risks : FR)**

**คำอธิบาย** งบประมาณที่ใช้ในการดำเนินโครงการงาน/ส่งผลกระทบต่อองค์กร

|  |  |  |
| --- | --- | --- |
| **ระดับ** | **ระดับผลกระทบ** | **รายละเอียด** |
| ๑ | ต่ำมาก | งบประมาณไม่เกิน ๑๐,๐๐๐บาท  แทบไม่ส่งผลกระทบเลย |
| ๒ | ต่ำ | งบประมาณ ๑๐,๐๐๑ - ๕๐,๐๐๐บาท  ส่งผลกระทบเล็กน้อย |
| ๓ | ปานกลาง | งบประมาณ ๕๐,๐๐๑ - ๕๐๐,๐๐๐บาท  ส่งผลกระทบปานลาง |
| ๔ | สูง | งบประมาณ ๕๐๐,๐๐๑ - ๓,๐๐๐,๐๐๐บาท  ส่งผลกระทบมาก |
| ๕ | สูงมาก | งบประมาณมากกว่า ๓,๐๐๐,๐๐๐บาท ขึ้นไป  ส่งผลกระทบมากที่สุด |

**3. ด้านการดำเนินงาน (Operation Risk : OR)**

**คำอธิบาย** ความเสี่ยงที่ทำให้ส่งผลกระทบต่อการดำเนินงานขององค์กร

|  |  |  |
| --- | --- | --- |
| **ระดับ** | **ระดับผลกระทบ** | **รายละเอียด** |
| ๑ | ต่ำมาก | มีผลกระทบต่อกระบวนการทำงาน ๑-๑๐% |
| 2 | ต่ำ | มีผลกระทบต่อกระบวนการทำงาน ๑๑-๓๐% |
| 3 | ปานกลาง | มีผลกระทบต่อกระบวนการทำงาน ๓๑-๗๐% |
| 4 | สูง | มีผลกระทบต่อกระบวนการทำงาน ๗๑-๙๐% |
| 5 | สูงมาก | มีผลกระทบต่อกระบวนการทำงาน ๙๑-๑๐๐% |

**๔. ด้านการปฏิบัติตามกฎระเบียบ (Legal Risk : LR)**

**คำอธิบาย** ความเสี่ยงที่ไม่ปฏิบัติตาม ด้านนโยบาย/กฎหมาย/ระเบียบ/ข้อบังคับ

|  |  |  |
| --- | --- | --- |
| **ระดับ** | **ระดับผลกระทบ** | **รายละเอียด** |
| ๑ | ต่ำมาก | แทบไม่มีผลกระทบต่อเป้าหมายขององค์กร ๑-๑๐% |
| ๒ | ต่ำ | มีผลกระทบต่อเป้าหมายขององค์กรระดับเล็กน้อย ๑๑-๓๐% |
| ๓ | ปานกลาง | มีผลกระทบต่อเป้าหมายขององค์กรบ้าง ๓๑-๖๐% |
| ๔ | สูง | มีผลกระทบต่อเป้าหมายขององค์ในระดับสูง ๖๑-๙๐% |
| ๕ | สูงมาก | มีผลกรทบต่อเป้าหมายขององค์กรในระดับสูงมาก ๙๑-1๐๐% |

**๕. ด้านเทคโนโลยีสารสนเทศ (Technology Risks : TR)**

**คำอธิบาย** เทคโนโลยีที่ใช้ในการดำเนินโครงการ/ส่งผลกระทบต่อการทำงาน

|  |  |  |
| --- | --- | --- |
| **ระดับ** | **ระดับผลกระทบ** | **รายละเอียด** |
| ๑ | ต่ำมาก | แทบไม่มีผลกระทบต่อการดำเนินงานขององค์กร ๑-๑๐% |
| ๒ | ต่ำ | มีผลกระทบต่อการดำเนินงานขององค์กรระดับเล็กน้อย ๑๑-๓๐% |
| ๓ | ปานกลาง | มีผลกระทบต่อการดำเนินงานขององค์กรบ้าง ๓๑-๖๐% |
| ๔ | สูง | มีผลกระทบต่อการดำเนินงานขององค์ในระดับสูง ๖๑-๙๐% |
| ๕ | สูงมาก | มีผลกรทบต่อการดำเนินงานขององค์กรในระดับสูงมาก ๙๑-1๐๐% |

**๖. ด้านความน่าเชื่อถือขององค์กร (Reputational Risks : RR)**

**คำอธิบาย** การดำเนินโครงการ/ส่งผลกระทบต่อภาพลักษณ์และความน่าเชื่อถือขององค์กร

|  |  |  |
| --- | --- | --- |
| **ระดับ** | **ระดับผลกระทบ** | **รายละเอียด** |
| ๑ | ต่ำมาก | แทบไม่มีผลกระทบต่อภาพลักษณ์ขององค์กร ๑-๑๐% |
| ๒ | ต่ำ | มีผลกระทบต่อภาพลักษณ์ขององค์กรระดับเล็กน้อย ๑๑-๓๐% |
| ๓ | ปานกลาง | มีผลกระทบต่อภาพลักษณ์ขององค์กรบ้าง ๓๑-๖๐% |
| ๔ | สูง | มีผลกระทบต่อภาพลักษณ์ขององค์ในระดับสูง ๖๑-๙๐% |
| ๕ | สูงมาก | มีผลกรทบต่อภาพลักษณ์ขององค์กรในระดับสูงมาก ๙๑-1๐๐% |

**ตาราง ๑ : แสดงระดับและลำดับความเสี่ยง (ใช้วิเคราะห์ทุกด้าน)**

|  |  |  |  |  |  |
| --- | --- | --- | --- | --- | --- |
| 5 | ๕ | ๑๐ | ๑๕ | ๒๐ | ๒๕ |
| ๔ | ๔ | ๘ | ๑๒ | ๑๖ | ๒๐ |
| ๓ | ๓ | ๖ | ๙ | ๑๒ | ๑๕ |
| ๒ | ๒ | ๔ | ๖ | ๘ | ๑๐ |
| ๑ | ๑ | ๒ | ๓ | ๔ | ๕ |
|  | ๑ | ๒ | ๓ | ๔ | ๕ |

**ผลกระทบ/ความรุนแรง**

**(Impact)**

**โอกาสที่จะเกิดความเสี่ยง ( Likelihood Score )**

**ตาราง ๒ : แสดงการจัดลำดับความรุนแรงของความเสี่ยง**

**ลำดับความเสี่ยง = ค่าระดับของโอกาสที่จะเกิด × ค่าระดับของผลกระทบ**

|  |  |  |  |  |
| --- | --- | --- | --- | --- |
| **ลำดับ** | **ระดับ/**  **ช่วงคะแนน** | **ลำดับ**  **ความเสี่ยง** | **สี** | **ความหมาย** |
| ๑ | ๑ | ต่ำมาก |  | ระดับที่จัดการความเสี่ยงได้ไม่ต้องมีการจัดการเพิ่มเติม |
| ๒ | ๒ - ๓ | ต่ำ |  | ระดับที่ยอมรับได้โดยไม่ต้องควบคุมความเสี่ยง ไม่ต้องมีการจัดการเพิ่มเติมให้ติดตามเป็นระยะ |
| ๓ | ๔ - ๙ | ปานกลาง |  | ระดับที่พอยอมรับได้ แต่ต้องมีการควบคุมเพื่อป้องกันไม่ให้ความเสี่ยงที่เคลื่อนที่ย้ายไปยังระดับที่ยอมรับไม่ได้ |
| ๔ | ๑๐ - ๑๖ | สูง |  | ระดับที่ไม่สามารถยอมรับได้ โดยที่ต้องจัดการความเสี่ยงเพื่อให้อยู่ในระดับที่ยอมรับได้ต่อไป |
| ๕ | ๒๐ - ๒๕ | สูงมาก |  | ระดับที่ไม่สามารถยอมรับได้ จำเป็นต้องเร่งจัดการความเสี่ยงให้อยู่ในระดับที่ยอมรับได้ทันที |

**๕. การตอบสนองความเสี่ยง**

เมื่อความเสี่ยงได้รับการบ่งชี้และประเมินความสำคัญแล้วผู้บริหารต้องประเมินวิธีการจัดการความเสี่ยงที่สามารถนำไปปฏิบัติได้และผลของการจัดการเหล่านั้นการพิจารณาทางเลือกในการดำเนินการจะต้องคำนึงความเสี่ยงที่ยอมรับได้ และต้นทุนที่เกิดขึ้นเปรียบเทียบกับผลประโยชน์ที่จะได้รับเพื่อการบริหารความเสี่ยงมีประสิทธิผล ผู้บริหารอาจต้องเลือกวิธีการจัดการความเสี่ยงอย่างใดอย่างหนึ่งหรือหลายวิธีรวมกัน เพื่อลดระดับโอกาสที่จะเกิดขึ้นและผลกระทบของเหตุการณ์ให้อยู่ในช่วงองค์กรสามารถยอมรับได้ (Risk Tolerance )

**หลักการจัดการความเสี่ยงมี ๔ ประการ**

**๑) การหลีกเลี่ยงความเสี่ยง (Risk Avoidance)**

การหลีกเลี่ยงเหตุการณ์ที่ก่อให้เกิดความเสี่ยง เช่น หยุดดำเนินกิจกรรม การเปลี่ยนแปลงวัตถุประสงค์หรือเปลี่ยนแปลงกิจกรรมที่เป็นความเสี่ยง การปรับเปลี่ยนรูปแบบการทำงาน การลดขนาดของงานหรือกิจกรรมที่จะดำเนินการลงหรือเลือกกิจกรรมอื่นที่สามารถยอมรับได้มากกว่า

**๒) การยอมรับความเสี่ยง (Risk Acceptance)**

การไม่ต้องดำเนินการเพิ่มเติมเพื่อลดโอกาส หรือผลกระทบที่อาจเกิดขึ้นกรณีนี้ใช้กับความเสี่ยงที่มีน้อย ความน่าจะเกิดน้อยหรือเห็นว่ามีต้นทุนในการบริหารความเสี่ยงสูง โดยขออนุมัติหลักการรับความเสี่ยงไว้

**๓) การลดความเสี่ยง (Risk Reduction)**

การลดโอกาสความน่าจะเกิดหรือลดความเสียหาย โดยการจัดระบบการควบคุมเพื่อป้องกันการปรับปรุงแก้ไขกระบวนการรวมกับกำหนดแผนสำลองเหตุฉุกฉิน

**4)** **การกระจาย (Risk Sharing) หรือโอนความเสี่ยง (Risk Spreading)**

การกระจายหรือถ่ายโอนความเสี่ยงให้หน่วยงานอื่นช่วยแบ่งเบาความรับผิดชอบไป เช่น การทำประกันภัยกับองค์กรภายนอก หรือการจ้างบุคคลภายนอกดำเนินการแทน ( Outsource ) กิจกรรมควบคุม (Activities)

**ตาราง ๓ : แสดงการจัดการและควบคุมความเสี่ยง**

|  |  |  |
| --- | --- | --- |
| **ลำดับ** | **วิธีจัดการความเสี่ยง** | **คำอธิบาย** |
| ๑ | การหลีกเลี่ยงความเสี่ยง  (Risk Avoidance) | เป็นการจัดการความเสี่ยงที่อยู่ในระดับสูงมาก โดยอาจมาการตัดสินใจยกเลิกโครงการ/กิจกรรมที่ก่อให้เกิดความเสี่ยง |
| ๒ | การยอมรับความเสี่ยง  (Risk Acceptance) | เป็นความเสี่ยงที่อยู่ในระดับต่ำ สามารถยอมรับได้ และไม่ต้องมีการบริหารความเสี่ยง |
| ๓ | การลดความเสี่ยง (Risk Reduction)  หรือควบคุมความเสี่ยง (Risk Control) | เป็นการปรับระบบการทำงานหรือออกแบบวิธีการทำงานใหม่ เพื่อลดโอกาสที่จะเกิดความเสียหายที่เกิดจากความเสี่ยง ให้อยู่ในระดับที่ยอมรับได้ เช่น การมีกิจกรรมอบรม/การจัดทำคู่มือการปฏิบัติงาน/การมีโครงการควบคุม |
| ๔ | การกระจาย (Risk Sharing)  หรือโอนความเสี่ยง (Risk Spreading) | เป็นการถ่ายโอนความเสี่ยง หรือกระจายความเสี่ยงไปให้ผู้อื่นช่วยแบ่งความรับผิดชอบ เช่น การจ้างบุคคลภายนอก/จ้างที่ปรึกษา |

**๖. การติดตามและทบทวนความเสี่ยง**

เป็นการรายงานและติดตามผลการดำเนินงานตามแผนการบริหารจัดการความเสี่ยงที่ได้ดำเนินการทั้งหมดตามลำดับให้ผู้บริการรับทราบและให้ความเห็นชอบดำเนินการตามตามแผนบริหารความเสี่ยงซึ่งดำเนินการหลังจากจัดทำแผนการบริหารความเสี่ยงและมีการดำเนินงานตามแผนแล้วจะต้องมีรายงานการติดตามผลเป็นระยะ เพื่อให้เกิดความมั่นใจว่าจะมีการดำเนินงานไปอย่างถูกต้องและเหมาะสมโดยมีเป้าหมายในการติดตามผล คือการประเมินคุณภาพและความเหมาะสมของวิธีการจัดการความเสี่ยงรวมทั้งติดตามผลการจัดการความเสี่ยงที่ได้ดำเนินการไปแล้วว่าบรรลุผลตามวัตถุประสงค์ของการบริหารความเสี่ยงหรือไม่โดยหน่วยงานที่ต้องสอบทานดูว่าวิธีการบริหารจัดการความเสี่ยงใดมีประสิทธิภาพดีให้ดำเนินการต่อไปหรือวิธีการบริหารจัดการความเสี่ยงใดควรปรับเปลี่ยน และนำผลติดตามไปรายงานให้ผู้บริหารทราบตามแบบรายงานที่กำหนดไว้ ทั้งนี้กระบวนการสอบทานอาจกำหนดข้อมูลที่ต้องติดตาม หรืออาจทำ Check List การติดตาม พร้อมทั้งกำหนดความถี่การติดตามผลใน ๒ ลักษณะ คือ

**1. การติดตามผลเป็นรายครั้ง (Separate Monitoring)** สำหรับปีงบประมาณ 2568กำหนดให้หน่วยงานที่เป็นผู้รับผิดชอบตามแผนปฏิบัติการบริหารจัดการความเสี่ยงรายงานตามแบบรายงาน และรอบระยะเวลาที่กำหนด ดังนี้

ครั้งที่ 1 ข้อมูล ณ วันที่ 3๑ มีนาคม 2568 (รายงานภายในวันที่ 15 ของเดือนถัดไป)

ครั้งที่ 2 ข้อมูล ณ วันที่ 30 กันยายน 2568 (รายงานภายในวันที่ 15 ของเดือนถัดไป)

**2. การติดตามผลในระหว่างการปฏิบัติงาน (Ongoing Monitoring)** เป็นการติดตามที่รวมอยู่ในการดำเนินงานต่าง ๆ ตามปกติของหน่วยงาน สำหรับหน่วยงานที่ไม่ได้เป็นผู้รับผิดชอบตามแผนปฏิบัติการบริหารจัดการความเสี่ยง หากพบปัจจัยเสี่ยงขึ้นระหว่างดำเนินการให้รายงานตามแบบรายงานกรณีเกิดความเสี่ยงที่พบใหม่ โดยจัดทำรายงาน (ตามแบบรายงานที่ 2) ทันทีเมื่อพบความเสี่ยงต่อฝ่ายเลขานุการคณะกรรมการบริหารจัดการความเสี่ยง เพื่อแจ้งให้คณะกรรมการบริหารจัดการความเสี่ยงทราบเพื่อหาแนวทางในการจัดการความเสี่ยงต่อไป

**ลักษณะการประเมินผลของการประเมินผลการบริหารจัดการความเสี่ยง**

1. การประเมินผลตามตัวชี้วัดการประเมินผลลัพธ์ของแผนบริหารจัดการความเสี่ยง คือ “ร้อยละเฉลี่ยถ่วงน้ำหนักของการดำเนินการตามแผนบริหารจัดการความเสี่ยง”

2. การจัดทำรายงานการประเมินผล ฝ่ายเลขานุการคณะกรรมการบริหารจัดการความเสี่ยงจะต้องทำสรุปรายงานผลและประเมินผลการบริหารจัดการความเสี่ยงประจำปีต่อคณะกรรมการบริหารจัดการความเสี่ยงขององค์การบริหารส่วนจังหวัดกาฬสินธุ์ เพื่อให้มั่นใจว่าองค์การบริหารส่วนจังหวัดกาฬสินธุ์ มีการบริหารจัดการความเสี่ยงเป็นไปอย่างเหมาะสม เพียงพอ ถูกต้อง และมีประสิทธิภาพ มาตรการหรือกลไกการควบคุมความเสี่ยง (Control Activity) ที่ดำเนินการสามารถลดและควบคุมความเสี่ยงที่เกิดขึ้นได้จริงและอยู่ในระดับที่ยอมรับได้ หรือต้องจัดหามาตรการหรือตัวควบคุมอื่นเพิ่มเติม เพื่อให้ความเสี่ยงที่ยังเหลืออยู่หลังมีการจัดการ (Residual Risk) อยู่ในระดับที่ยอมรับได้ และให้องค์กรมีการบริหารจัดการความเสี่ยงอย่างต่อเนื่องจนเป็นวัฒนธรรมในการดำเนินงาน

เป็นการทบทวนประสิทธิภาพของแนวการบริหารจัดการความเสี่ยงในทุกขั้นตอน เพื่อพัฒนาระบบให้ดียิ่งขึ้น นอกจากนี้การทบทวนแผนบริหารจัดการความเสี่ยง เป็นการทบทวนประสิทธิภาพของแนวการบริหารจัดการความเสี่ยงในทุกขั้นตอน เพื่อการปรับปรุงและพัฒนาแผนงานในการบริหารจัดการความเสี่ยงให้ทันสมัยและเหมาะสมกับการปฏิบัติงานจริงโดยการจัดประชุมคณะกรรมการบริหารจัดการความเสี่ยงเป็นประจำทุกปี

**7.** **การสื่อสารและการรายงาน**

การสื่อสารเป็นการสร้างความตระหนัก ความเข้าใจ และการมีส่วนร่วมของกระบวนการบริหารจัดการความเสี่ยง การสื่อสารเป็นการให้รับข้อมูล (Two – way Communication) หน่วยงานควรมีช่องทางการสื่อสารทั้งภายในและภายนอก โดยการสื่อสารภายในต้องเป็นการสื่อสารแบบจากผู้บริหารไปยังผู้ใต้บังคับบัญชา (Top Down) จากผู้ใต้บังคับบัญชาไปยังผู้บริหาร (Bottom Up) และระหว่างหน่วยงานย่อยภายใน (Across Divisions)

หน่วยงานควรกำหนดบุคคลที่ควรได้รับข้อมูล ประเภทของข้อมูลที่ควรได้รับ ความถี่ของการรายงาน รูปแบบและวิธีการรายงาน เพื่อให้ผู้กำกับดูแล ผู้บริหาร และผู้มีส่วนได้เสียได้รับข้อมูลสารสนเทศ ที่ถูกต้อง ครบถ้วน เกี่ยวข้องกับการตัดสินใจ และทันต่อเวลา

การสื่อสารและรายงานต่อผู้กำกับดูแล เป็นการสื่อสารและการรายงานความเสี่ยงในภาพรวมขององค์กร เพื่อสนับสนุนหน้าที่ของผู้กำกับดูแลในการกำกับการบริหารจัดการความเสี่ยง

หน่วยงานอาจพิจารณากำหนดตัวชี้วัดความเสี่ยงที่สำคัญ (Key Risk Indicators) เพื่อติดตามข้อมูล ความเสี่ยงและการรายงานเมื่อระดับความเสี่ยงถึงจุดตัวชี้วัดความเสี่ยงที่สำคัญ

การสื่อสารเพื่อการบริหารจัดการความเสี่ยงภายในองค์กรที่มีประสิทธิภาพจะช่วยป้องกันความเสี่ยงต่าง ๆ ไม่ให้เกิดขึ้น หรือลดความรุนแรงของความเสี่ยงต่าง ๆ ลงได้ ปัจจัยสำคัญคือ ผู้บริหารต้องมีส่วนสำคัญในการกำหนดนโยบายและผลักดันให้เกิดการบริหารจัดการความเสี่ยงทั่วทั้งองค์กร รวมทั้งเจ้าหน้าที่ทุกคนจะต้องมีส่วนร่วมในการนำแผนบริหารจัดการความเสี่ยงไปเป็นกรอบแนวทางในการจัดการความเสี่ยงของหน่วยงาน นอกจากนี้ช่องทางการสื่อสารที่มีประสิทธิภาพจะช่วยให้บุคลากรสามารถสื่อสารข้อมูลที่เกี่ยวข้องกับความเสี่ยงทั้งในระหว่างหน่วยงาน กระบวนการทำงาน และหน่วยงานต่าง ๆ ได้เป็นอย่างดี ดังนั้น เพื่อให้เกิดการผลักดันการนำแผนบริหารจัดการความเสี่ยง ประจำปีงบประมาณ 2568 ไปสู่การปฏิบัติอย่างมีประสิทธิภาพ องค์การบริหารส่วนจังหวัดกาฬสินธุ์ จึงได้กำหนดแนวทางการสื่อสารเพื่อบริหารจัดการความเสี่ยงทั่วทั้งองค์กรในระยะเริ่มแรก โดยการนำเสนอผู้บริหารเพื่อขอความเห็นชอบให้นำแผนบริหารจัดการความเสี่ยงไปดำเนินการ หลังจากนั้นจึงแจ้งเวียนแผนบริหารจัดการความเสี่ยงให้ทุกหน่วยงานถือปฏิบัติ นำแผนบริหารจัดการความเสี่ยงและสรุปสาระสำคัญของแผนบริหารจัดการความเสี่ยงให้ทุกหน่วยงานถือปฏิบัติ และนำแผนบริหารจัดการความเสี่ยงสรุปสาระสำคัญของแผนบริหารจัดการความเสี่ยงในรูปแบบโปรแกรมช่วยนำเสนอ (Power Point) ลงเว็บไซต์ เพื่อให้เจ้าหน้าที่ทุกระดับได้มีโอกาสศึกษาและทำความเข้าใจเพิ่มเติมด้วย ทั้งนี้ ในปีงบประมาณต่อไป แนวทางการสื่อสารเพื่อการบริหารจัดการความเสี่ยงขององค์กรจะมีช่องทางการสื่อสารมากขึ้น เพื่อช่วยให้บุคลากรสามารถสื่อสารข้อมูลที่เกี่ยวข้องกับความเสี่ยงทั้งในระหว่างหน่วยงาน กระบวนการทำงาน และหน่วยงานต่าง ๆ ได้ดียิ่งขึ้นต่อไป

**บทที่ 5 การจัดทำแผนบริหารจัดการความเสี่ยง**

**หลักการบริหารจัดการความเสี่ยงระดับองค์กร**

การเปลี่ยนแปลงอย่างรวดเร็วของสภาพเศรษฐกิจ สังคม เทคโนโลยี รวมถึงความคาดหวังของ ประชาชน หน่วยงานของรัฐทุกหน่วยงานต้องเผชิญกับความเสี่ยงทั้งปัจจัยภายในและภายนอก ผู้บริหารมีหน้าที่ รับผิดชอบโดยตรงในการบริหารจัดการความเสี่ยง ซึ่งหลักการบริหารจัดการความเสี่ยงระดับองค์กรถือเป็น เครื่องมือที่สำคัญของผู้บริหารในการบริหารการดำเนินงานให้บรรลุวัตถุประสงค์ขององค์กร โดยระบบการ บริหารจัดการความเสี่ยงที่ดีจะช่วยหน่วยงานในการวางแผนและจัดการเหตุการณ์ด้านลบที่อาจจะเกิดขึ้น อันเป็นอุปสรรคต่อการบรรลุวัตถุประสงค์ของหน่วยงาน รวมถึงช่วยหน่วยงานในการบริหารจัดการเพื่อ สร้างหรือฉวยโอกาส หรือได้รับประโยชน์จากเหตุการณ์ด้านบวกที่อาจจะเกิดขึ้น ส่งผลให้หน่วยงานสามารถ เพิ่มศักยภาพและขีดความสามารถในการให้บริการของหน่วยงานของรัฐ เพื่อให้ประชาชนและประเทศชาติ ได้รับประโยชน์สูงสุดจากการบริหารจัดการความเสี่ยงภายใต้หลักธรรมาภิบาล

แนวทางการบริหารจัดการความเสี่ยงสำหรับหน่วยงานของรัฐ เรื่อง หลักการบริหารจัดการความเสี่ยงระดับองค์กร เป็นกรอบแนวทางที่ช่วยให้หน่วยงานของรัฐสามารถนำหลักการบริหารจัดการความเสี่ยง ไปปรับใช้เพื่อวางระบบการบริหารจัดการความเสี่ยงระดับองค์กรได้อย่างเหมาะสม ทั้งนี้ การบริหารจัดการ ความเสี่ยงแต่ละหน่วยงานอาจมีความแตกต่างกันขึ้นอยู่กับขนาด โครงสร้าง และความสามารถในการรองรับความเสี่ยงของหน่วยงาน แนวทางการบริหารจัดการความเสี่ยงฉบับนี้อาจมีเนื้อหาบางส่วนเกี่ยวข้องกับการควบคุมภายใน เนื่องจากการควบคุมภายในถือเป็นส่วนหนึ่งของการบริหารจัดการความเสี่ยงระดับองค์กร ดังนั้น หน่วยงานอาจดำเนินการบริหารจัดการความเสี่ยงโดยเชื่อมโยงการควบคุมภายในและการบริหารจัดการ ความเสี่ยงเข้าด้วยกัน

การบริหารจัดการความเสี่ยงถือเป็นส่วนหนึ่งของการบริหารองค์กรอย่างมีธรรมาภิบาล โดยปัจจัยหลักของการบริหารจัดการความเสี่ยงที่ประสบความสำเร็จเกิดจากการความมุ่งมั่นของหัวหน้าหน่วยงานของรัฐและผู้กำกับดูแล

**หลักการบริหารจัดการความเสี่ยงระดับองค์กร แบ่งออกเป็น 2 ส่วน ประกอบด้วย**

1. กรอบการบริหารจัดการความเสี่ยง เป็นพื้นฐานของการบริหารจัดการความเสี่ยงที่ดี เพื่อให้

การบริหารจัดการความเสี่ยงเป็นเครื่องมือที่ช่วยหน่วยงานในการกำหนดแผนระดับองค์กร (Strategic Plans) และการกำหนดวัตถุประสงค์เป็นไปอย่างมีประสิทธิภาพ รวมถึงการตัดสินใจของผู้บริหารอยู่บนฐานข้อมูลสารสนเทศที่สมบูรณ์ ส่งผลให้หน่วยงานของรัฐสามารถดำเนินงานบรรลุวัตถุประสงค์หลักขององค์กร และเพื่อเพิ่มประสิทธิภาพและขีดความสามารถของหน่วยงาน

1. กระบวนการบริหารจัดการความเสี่ยง เป็นกระบวนการที่เกิดขึ้นอย่างต่อเนื่อง (Routine

Processes) ของการบริหารจัดการความเสี่ยง ซึ่งตั้งอยู่บนพื้นฐานของกรอบการบริหารจัดการความเสี่ยงของหน่วยงาน

**กรอบการบริหารจัดการความเสี่ยง**

กรอบการบริหารจัดการความเสี่ยง เป็นพื้นฐานที่สำคัญในการบริหารจัดการความเสี่ยง หน่วยงานของรัฐควรพิจารณานำกรอบการบริหารจัดการความเสี่ยงนี้ไปปรับใช้ในการวางระบบการบริหารจัดการความเสี่ยงของหน่วยงาน เพื่อให้หน่วยงานได้รับประโยชน์สูงสุดจากการบริหารจัดการความเสี่ยงอย่างแท้จริง โดยหน่วยงานของรัฐแต่ละแห่งอาจมีศักยภาพที่แตกต่างกันในการนำกรอบการบริหารจัดการความเสี่ยงทั้งหมดไปปรับใช้ ทั้งนี้ขึ้นอยู่กับความพร้อมของหน่วยงาน กรอบบริหารจัดการความเสี่ยงประกอบด้วยหลักการ 8 ประการ ดังนี้

1. การบริหารจัดการความเสี่ยงต้องดำเนินการแบบบูรณาการทั่วทั้งองค์กร
2. ความมุ่งมั่นของผู้กำกับดูแล หัวหน้าหน่วยงานของรัฐ และผู้บริหารระดับสูง
3. การสร้างและรักษาบุคลากรและวัฒนธรรมที่ดีขององค์กร
4. การมอบหมายหน้าที่ความรับผิดชอบด้านการบริหารจัดการความเสี่ยง
5. การตระหนักถึงผู้มีส่วนได้เสีย
6. การกำหนดยุทธศาสตร์/กลยุทธ์ วัตถุประสงค์ และการตัดสินใจ
7. การใช้ข้อมูลสารสนเทศ
8. การพัฒนาอย่างต่อเนื่อง

**การบริหารจัดการความเสี่ยงต้องดำเนินการแบบบูรณาการทั่วทั้งองค์กร**

การบริหารจัดการความเสี่ยงแบบบูรณาการควรมีลักษณะดังนี้

1. การบริหารจัดการความเสี่ยงต้องมีการบริหารจัดการในภาพรวมมากกว่าแยกเดี่ยว เนื่องจาก

ความเสี่ยงของกิจกรรมหนึ่งอาจมีผลกระทบต่อความเสี่ยงของกิจกรรมนั้น ๆ เช่น ความเสี่ยงของความล่าช้าในระบบการขนส่งวัตถุดิบไม่เพียงกระทบต่อกิจกรรมการผลิต อาจมีผลกระทบด้านการส่งมอบสินค้า ค่าปรับที่อาจจะเกิดขึ้น รวมถึงชื่อเสี่ยงขององค์กร เป็นต้น

1. การบริหารความเสี่ยงควรผนวกเข้าเป็นส่วนหนึ่งของการดำเนินงานขององค์กร รวมถึง

กระบวนการจัดทำแผนยุทธศาสตร์ และกระบวนการประเมินผล

1. การบริหารจัดการความเสี่ยงต้องช่วยสนับสนุนกระบวนการตัดสินใจในทุกระดับขององค์กร

**ความมุ่งมั่นของผู้กำกับดูแล หัวหน้าหน่วยงานของรัฐ และผู้บริหารระดับสูง**

การบริหารจัดการความเสี่ยงจะประสบความสำเร็จขึ้นอยู่กับความมุ่งมั่นของผู้กำกับดูแล หัวหน้าหน่วยงานของรัฐ และผู้บริหารระดับสูง หน่วยงานของรัฐบางแห่งมีผู้กำกับดูแลในรูปแบบคณะกรรมการซึ่งมีหน้าที่ในการกำกับฝ่ายบริหารให้มีการบริหารจัดการตามหลักธรรมาภิบาล ผู้กำกับดูแลซึ่งมีหน้าที่ดังกล่าวจะมีหน้าที่ในการกำกับการบริหารจัดการความเสี่ยงด้วย สำหรับหัวหน้าหน่วยงานของรัฐและผู้บริหารระดับสูงมีหน้าที่ความรับผิดชอบในการบริหารจัดการความเสี่ยง

การกำกับการบริหารจัดการความเสี่ยง เป็นกระบวนการที่ทำให้ผู้กำกับดูแลเกิดความมั่นใจว่าหน่วยงานของรัฐและผู้บริหารระดับสูงได้บริหารจัดการความเสี่ยงอย่างเหมาะสม เพียงพอ และมีประสิทธิผล

หัวหน้าหน่วยงานของรัฐและผู้บริหารระดับสูงมีหน้าที่โดยตรงในการสร้างระบบบริหารจัดการความเสี่ยงที่มีประสิทธิผล ประกอบด้วย การสร้างสภาพแวดล้อม วัฒนธรรมองค์กร และระบบการบริหารบุคคลที่เหมาะสม การจัดสรรทรัพยากรที่เพียงพอในการบริหารจัดการความเสี่ยง การดำเนินงานตามกระบวนการบริหารจัดการความเสี่ยง การพัฒนาระบบข้อมูลสารสนเทศ การรายงานและการสื่อสาร เป็นต้น

ผู้กำกับดูแล (ถ้ามี) อาจตั้งคณะกรรมการบริหารจัดการความเสี่ยง (หรืออนุกรรมการ หรือคณะที่ปรึกษา) ขึ้น ซึ่งประกอบด้วยผู้มีทักษะ ประสบการณ์ และความเชี่ยวชาญเกี่ยวกับการดำเนินงานของหน่วยงาน เช่น หน่วยงานที่มีการใช้ระบบเทคโนโลยีสารสนเทศเป็นหลักในการดำเนินงานอาจจำเป็นต้องมีผู้เชี่ยวชาญอิสระในการกำกับหรือให้ความเห็นเกี่ยวกับความเพียงพอและความเหมาะสมของการบริหารจัดการความเสี่ยงในเรื่องความเสี่ยงทางไซเบอร์ของหัวหน้าหน่วยของรัฐและผู้บริหารระดับสูง เป็นต้น

**การสร้างและรักษาบุคลากรและวัฒนธรรมที่ดีขององค์กร**

การขับเคลื่อนหน่วยงานของรัฐต้องอาศัยบุคลากรที่มีศักยภาพ การบริหารทรัพยากรบุคคลเริ่มตั้งแต่การสรรหา การพัฒนาบุคลากรให้มีความรู้ความสามารถ การส่งเสริมและรักษาไว้ซึ่งบุคลากรที่มีความรู้ความสามารถ โดยบุคลากรถือว่าเป็นสินทรัพย์หลักขององค์กรที่ทำให้องค์กรประสบความสำเร็จ

การสร้างบุคลากรให้มีความรู้และทักษะในการบริหารจัดการความเสี่ยงถือเป็นส่วนหนึ่งของการบริหารจัดการความเสี่ยง บุคลากรควรมีพฤติกรรมตระหนักถึงความเสี่ยง (Risk-aware bdhavior) รวมถึงพฤติกรรมการตัดสินใจโดยใช้ข้อมูลสารสนเทศและข้อมูลการบริหารจัดการความเสี่ยง

การสร้างพฤติกรรมที่ดี (Desired bdhaviors) ในการส่งเสริมการบริหารจัดการความเสี่ยงผ่านวัฒนธรรมที่ดีขององค์กรเป็นสิ่งสำคัญ การสร้างวัฒนธรรมที่สนับสนุนการบริหารจัดการความเสี่ยง ประกอบด้วย

1. การสื่อสารและการตระหนักถึงนโยบายการบริหารจัดการความเสี่ยงของหน่วยงาน
2. การสร้างความตระหนักถึงหน้าที่ต่อองค์กรในการแจ้งข้อมูลผิดปกติ
3. การสร้างพฤติกรรมการแบ่งปันข้อมูลภายในองค์กร
4. การสร้างพฤติกรรมการตัดสินใจตามนโยบายการบริหารจัดการความเสี่ยง
5. การสร้างพฤติกรรมการตระหนักถึงความเสี่ยงและโอกาส

**การมอบหมายหน้าที่ความรับผิดชอบด้านการบริหารจัดการความเสี่ยง**

หน่วยงานควรมีการกำหนดอำนาจ หน้าที่ ความรับผิดชอบ ในเรื่องของการบริหารจัดการความเสี่ยงอย่างชัดเจนและเหมาะสม ประกอบด้วย เจ้าของความเสี่ยง (Risk Owners) ซึ่งรับผิดชอบในการติดตาม การรายงาน หรือการส่งสัญญาณความเสี่ยง ผู้รับผิดชอบในการตัดสินใจในกรณีที่ความเสี่ยงเกิดขึ้นในระดับที่กำหนดไว้ และผู้ที่มีหน้าที่ในการควบคุมกำกับติดตามให้มีการบริหารจัดการความเสี่ยงตามแผนการบริหารจัดการความเสี่ยง

**การตระหนักถึงผู้มีส่วนได้เสีย**

การบริหารจัดการความเสี่ยงนอกจากจะคำนึงถึงวัตถุประสงค์ขององค์กรเป็นหลักแล้ว ผู้บริหารต้องคำนึงถึงผู้มีส่วนได้เสียในการบริหารจัดการความเสี่ยงด้วย โดยเฉพาะความคาดหวังของผู้รับบริการ หรือความคาดหวังของประชาชนที่มีต่อองค์กร รวมถึงผลกระทบที่มีต่อสังคม เศรษฐกิจ และสภาพแวดล้อม

**การกำหนดยุทธศาสตร์/กลยุทธ์ วัตถุประสงค์ และการตัดสินใจ**

การบริหารจัดการความเสี่ยงเป็นเครื่องมือช่วยผู้บริหารในการกำหนดยุทธศาสตร์/กลยุทธ์ขององค์กร เพื่อให้หน่วยงานมั่นใจว่ายุทธศาสตร์/กลยุทธ์ขององค์กรสอดคล้องกับพันธกิจตามกฎหมายและหน้าที่ความรับผิดชอบของหน่วยงาน ยุทธศาสตร์/กลยุทธ์อาจหมายรวมถึงแผนปฏิบัติราชการระยะยาว แผนปฏิบัติราชการระยะปานกลาง หรือแผนปฏิบัติราชการประจำปีของหน่วยงาน

เมื่อหน่วยงานของรัฐกำหนดยุทธศาสตร์/กลยุทธ์โดยสอดคล้องกับความเสี่ยงที่ยอมรับได้ระดับองค์กรแล้ว การบริหารีจัดการความเสี่ยงจะถูกใช้เป็นเครื่องมือในการกำหนดทางเลือกของงาน/โครงการ (งานใหม่ ๆ) และการกำหนดวัตถุประสงค์ระดับการปฏิบัติงาน รวมถึงการมอบหมายความรับผิดชอบในการบริหารจัดการความเสี่ยงทั่วทั้งองค์กร โดยอาจกำหนดเป็นส่วนหนึ่งของตัวชี้วัดผลการปฏิบัติงาน (KPI)

**การใช้ข้อมูลสารสนเทศ**

ในปัจจุบันข้อมูลสารสนเทศเป็นสิ่งสำคัญอย่างยิ่งในการดำเนินงานของหน่วยงาน องค์กรที่มีการบริหารจัดการข้อมูลสารสนเทศอย่างมีประสิทธิภาพส่งผลโดยตรงต่อการบริหารจัดการความเสี่ยง หน่วยงานควรพิจารณาใช้ข้อมูลสารสนเทศในการบริหารจัดการความเสี่ยง เพื่อให้ผู้บริหารสามารถตัดสินใจโดยใช้ข้อมูลความเสี่ยงเป็นพื้นฐาน หน่วยงานควรกำหนดประเภทข้อมูลที่ต้องรวบรวม วิธีการรวบรวมและการวิเคราะห์ข้อมูล และบุคคลที่ควรได้รับข้อมูล

ข้อมูลความเสี่ยง ประกอบด้วย เหตุการณ์ที่เป็นผลกระทบทางลบหรือทางบวกต่อองค์กร สาเหตุความเสี่ยง ตัวผลักดันความเสี่ยง หรือตัวชี้วัดความเสี่ยงที่สำคัญ (Key Risk Indicators) ข้อมูลสารสนเทศต้องมีความถูกต้อง เชื่อถือได้ เกี่ยวข้องกับการตัดสินใจ และทันต่อเวลา ทั้งนี้ หน่วยงานอาจพิจารณาการรวบรวมการประมวลผล หรือการวิเคราะห์ความเสี่ยงแบบอัตโนมัติเพื่อลดข้อผิดพลาดจากบุคคล (Human errors)

**การพัฒนาอย่างต่อเนื่อง**

การบริหารจัดการความเสี่ยงต้องมีการพัฒนาอย่างต่อเนื่อง ความสมบูรณ์ของระบบบริหารจัดการความเสี่ยงขึ้นอยู่กับขนาด โครงสร้าง ศักยภาพขององค์กร รวมถึงการใช้ระบบสารสนเทศในการบริหารจัดการความเสี่ยง หน่วยงานอาจพิจารณาทำ Benchmarking เพื่อพัฒนาระบบบริหารจัดการความเสี่ยงขององค์กรอย่างต่อเนื่อง หน่วยงานอาจพัฒนาระบบการบริหารจัดการความเสี่ยงเริ่มต้นจาการบริหารจัดการความเสี่ยงแบบ Silo พัฒนาเป็นการบริหารจัดการความเสี่ยงแบบบูรณาการ และพัฒนาต่อเนื่องโดยมีการฝังบริหารจัดการความเสี่ยงเข้าสู่กระบวนการการดำเนินงานโดยปกติของการดำเนินงานและการตัดสินใจบนพื้นฐานข้อมูลด้านความเสี่ยง

องค์การบริหารส่วนจังหวัดกาฬสินธุ์ได้จัดให้มีการประชุมคณะกรรมการบริหารจัดการความเสี่ยง เพื่อชี้แจงแนวทางการจัดทำแผนบริหารจัดการความเสี่ยง และคณะกรรมการได้ศึกษาระเบียบกฎหมาย ที่เกี่ยวข้องในการจัดทำแผนบริหารจัดการความเสี่ยง ภาพรวมขององค์กร ความหมายของแผนบริหารจัดการความเสี่ยง แนวทางการคัดเลือกโครงการ ความสำคัญ ความจำเป็นที่จะต้องจัดทำแผนบริหารจัดการความเสี่ยงขององค์กร

เมื่อคณะกรรมการได้ศึกษาข้อมูลแล้ว จึงได้กำหนดวัตถุประสงค์และคัดเลือกแผนงาน/โครงการ เพื่อนำมาจัดทำแผนบริหารจัดการความเสี่ยง โดยองค์การบริหารส่วนจังหวัดกาฬสินธุ์มีส่วนราชการทั้งหมด 11 ส่วนราชการ ซึ่งมีการดำเนินโครงการกิจกรรมครอบคลุมทั้ง 6 ยุทธศาสตร์ขององค์กร ซึ่งในการคัดเลือกโครงการ ได้ใช้หลักเกณฑ์ประกอบการพิจารณา 2 เรื่องคือ ความสอดคล้องกับผู้รับบริการ/ผู้มีส่วนได้ส่วนเสีย และจำนวนงบประมาณมาเป็นปัจจัยในการพิจารณาเพื่อคัดเลือกโครงการที่จะนำมาจัดทำแผนบริหารจัดการความเสี่ยง ซึ่งจากการพิจารณาและได้มีการคัดเลือกโครงการ โดยให้ส่วนราชการทั้ง 11 ส่วนราชการ จะต้องมีโครงการ/กิจกรรม ไม่น้อยกว่าส่วนราชการละ 1 โครงการ

หลังจากได้โครงการแล้ว จึงนำโครงการดังกล่าวมาวิเคราะห์และจัดทำแผนบริหารจัดการความเสี่ยงองค์การบริหารส่วนจังหวัดกาฬสินธุ์ ปีงบประมาณ พ.ศ.2568 ดังต่อไปนี้

1. โกวิทย์ พวงงาม. **การปกครองท้องถิ่นว่าด้วยทฤษฎีและแนวคิดและหลักการ.**กรุงเทพมหานคร:

   บริษัท ส.เอเซียเพรส(1989), 2551. [↑](#footnote-ref-1)